
SHIKYNTIEN 

Nga la im la san ha pneh ka Mariang. Niar eh ki 
dieng ki siej, ki hiut ki hier, ki syntiew ki skud, ki mrad 
ki mreng, ki sim ki doh, ki khhiang ki ksiah bad ki jyrmie 
ki jyrthang kiba don sawdong kiba ngim tip kyrteng. 
Para khynnah ngi ju Takren bad lathuh khana ba kita 
kita ki sim ki noh ha kata kata ka sohdieng; pynkhreh 
ban leit jura bad pyrkhun shangkhawiah ne ban tafar 
ki thit-pnah thit-sohlwa ban leit riam. Lada dei pat ki 
kynja mrad khuk khak ngi leit shna trap ban leit ap 
miet da ki khnam ki suloi. Ngi ju ia ong ruh hangta 
hangta ki brai ki bam sohkhyllung ne hangta hangta ki 
skei ki bam sohkymgem ne ki bam sohmylleng. Ngi 
tip ruh ba na ki dak ki shin hangta hangta ki thiah ki Tar 
khlaw bad kloi ian ngi pynkhreh ki torch light ki sui(X 
ban leit siat mynmiet. Ki kyrkhaw bad ki Kairiang ki 
smiej ki kyndit rot namar ngi lushia ia ki jaka thiah jaka 
dam jongki mynmiet Yn don sohdieng sohkhlaw kiba 
ki briew bad ki mrad Id bam kiba ngi ngim Up kyrteng 
badym don khfilang don ksiah kiba ka khmat Jong ngi 
ka la ToMkiba rtgim kitMkiei. 



Ngi la Yohsngew kumno u ngap u kynud bad ngi 
tip shano u Iwai u rah um. Haba u ngap u boi ngi 
sngewthuh la u dei u ngap sympa ngap snem ne u 
ngap wad sympa; la u dei u ngap wad kiaw ne u ngap 
Tip kiaw. Tang shu boi ki hiangrngap ne ki dkai ngi 
pynjrong la ki ryndang bad pynshalak la ki khmat ban 
shem haei ki dem haei ki wah. Ngi ithuh lut ia ki kynja 
kyieng kynja dkhi baroh bad ngi tip kumno bad ha kano 
ka rukom ki shong ki sah, ki thaw Ting ki thaw skum. 
Ngi Ju i'akmen ruh para khynnah ban peitkai kumno ki 
’khiew seifiiong ki kem ki bah ia u wieh bad ha kano ka 
rukom ki ia kynhoi ki ia nsa thik kumba phawar ki 
nongtyor haba ki la i'oh doh. Kine kiei kiei ki pynphylla 
bad pynlyngngoh shi katdei eh ia ngi namar ngim kot 
ban ngam sha ki thwei ma'ian Jong ka jingim Jong kine 
kijingthaw. 

Ka mariang kam dei tang ka matti pynwandurjong 
U Blei: ka dei ka kitab ba mai'an bad ba kyntang Jong 
U: kaba plied ia ki lynnong syrtap Jong ka tang ha ka 
dohnud kaba khuid bad ba beit. Ka buhrieh pat wat ia 
kiei kiei kiab rit eh na khmat Jong ki leh mynleh bad ki 
sngew batip: ki khwan myntoi bad ki lalot; kiba dung 
kura ia ka syni'a bad sngi na lyngkdong. 



Kine ki syrtap jingjylliew ki bret ia ngi barabor ha ki 
umdum ka lyngngoh. Mano mo ban lathuh balei ba 
ka hiangkongnwieng ka pah ha khmat synrai ? Balei 
ki mawphud ki rit, ki eh bad ki pyllon ? Balei ki sim ki 
kiew na ri thor sha ri lum ha ka por Hang bad ki hiar noh 
pat tang shu kut ka pyrem ? Balei ki hianglyngur bad 
ki dkhi ki ieh i'ing-ra la ki skum tang shu poi ka por 
Hang ? Balei ka Shapuloit ka kha khun kbeit 7 Balei u 
bat'iambait u kdup la ki sla tang shu pyndei tiak iau? 
Balei ki sla phyllut ki khapbrip tang shu sep ka sngi 
bad balei ka diengsong ka Yarn tang shu poi ka por 
Hang (ong u nongtem duitara) ? Balei ka mattah ka kit 
kyndung la ka i'ing kat sha ba ka leit 7 Balei u khushia 
u bun snam bad balei ka Kitbru ka ud shuwa ban Yap 
briew ha shnong ha thaw 7 

Ban ngam sha kine ki pyian ki kynian donkam ia 
ka Jingpule ryngkat ka jingwad bniah. Namar, katba 
nang ngam katta ka nang jylliew: katba nang wad katta 
ka nang far bad katba nang pyrkhat katta ka nang klang. 
Dei hangne keih ba ngi shem ba ka mariang ka dei ka 
kitab jong ki jingmaian. 

U Nongthoh lyngba kane ka kot u pyrshang ban 



khyllie syrtap pa syrtap ia kita ki jingjylliew kiba ka 
mariang ka kdup ka piam: kiba long ka tynrai ka 
thymmei Jong ka Jingiaid ryntih Jong kiei kiei baroh kiba 
don ha ka. U kyntu ia ki nongpule ba kin sngewthuh 
ba kano kano ka Jingpynkhongpong ia ki aih Jong ka, 
kan phalang bad kyrtoh lyndet pyrshah ia u bynn'ew 
bed ia ki Jingthaw baroh kiba im bakhih hapoh Jong ka. 
Ka mariang ka dawa na u briew uba long u Jingthaw 
uba kortam ba un dam la ka khlieh bad shahshkor ia 
ki Jingi'am JingudJong ka: naba ma u u long ka dawbah 
Jong ki JingjynJar baroh kiba ka mariang ka bah ka kit 
ha ka met Jong ka shuwa ba ka por kan dier. 

KA MARIANG KA KREN 


Kaei ka Mariang bad a'lu ngi sngewthuh da kaba ong, - 
'Ka Pyrthei ka Mariang?’ Ka Mariang ka kynthup ia ka pyrthei 
ka mariang bad ei ei baroh katba don sawdong ha ka, ia ka 
suthbneng bad ka haw haw sha jrong, ia ka ramew bad ka 
meiramew, ia ki duriaw bad ki jingjylliew jong ki, ia kiei kiei 
baroh kiba Vohi bad ki bym Vohi ha sawkun pyrthei. Kine baroh 
kyllum ki pynlong ia ka mariang kaba im bad kaba ai jingim, 
ka kmie jong ki jingpynlong baroh. 

Wat la kam kren da ki kyntien pynban ka long ka 
nonghikai kaba plie pongshai ia ki khuin jingkynshew jingtip 
baroh kiba ka dohnud u briew ka thrang bad ka wad. Ka long 
da shisha ka nongkynther nongplait ia ki syrdeng kah dum 
jong ki khmat ka jingtip, ka nongshut pynphyrnai jong ki bor 
jabieng u briew ban shemphang bad sngewthuh ia ki maian 
jingphylla kiba rieh ha ka; ka nongsar pynkhuid jong ka dohnud 
bad ka nongkyrsiew na Iwer ka jingtohthiah thai ba ka jabieng 
kan lah ban peiphang ia baroh ki phngiat kiba ka mariang da 
lade hi ka la buhrieh ha thymmei ka jingpynlong. Da lei lei 
horkit hordang ym lah ban phngian jubor ia ka mon lade ha 
ka lymda ngi la shemphang bad sngewthuh shuwa ia ka mon 
jong ka. Baroh ki jingpynpaw jong ka ki long shisha ka kitab 
bakhuid ba la bsap kyrhai da ki jingjylliew bad ki jingmaTan ; 

kiba da ai shisha ia ki jinghikai ba kordor ha ka jingim jong u 
bynriew man ka sngi, 

Hato phi la ju khmih thuh haduh katno ka mariang ka 
pyndeng pynkup ia ki Saw Samot da ki khor ki khriam 
jingitynnad naduh dang step phymgap haduh ban da sep ka 
sngi? Khmih katno ka pynbud da ki jingkylla pa ki jingkylla 
ha ka jingjai jai bad jingitynnad ba ka khmat briew ryngkat 
bad ka jabieng ba snah ka jwat ban kern lut bad sngewthuh 
ia ki. Dei kane keih ka jinglong kaba la shoh ieit ia ka pyrkhat 
u briew ba un peiphang ba pleng ym don da kawei pat ka 
khyrdop sha ki parbah jingtip nalor ka khyrdop kaba ka 
mariang ka plie rynhang. Hooid, ym don kawei pat ka 
jingshisha nalor ki jingshisha kiba ka mariang ka piam ka 
thum ha pneh jong ka. Namar ba u bynriew urn kot ka pyrkhat, 
u dap tang ka lyngngoh lyngngaih haba u khmied la ki khmat 
sha kito kiba la kiew sha ki kliar lum bah ka jingim, katba ki 
riewstad pat ki dap tang ka lyngngoh lyngngaifi ban phai la ki 
khmat wat tang sha kito kiei kiei kiba don ha syndah jong k' 
bad kiba ki Tohi man ka sngi. Namar kata, ym dei ban klet ba 
ka jingphylla baroh ha ka pyrthei ka mariang dei ka jingpyniaid 
ryntih jong ka mariang ia kiei kiei baroh kiba don ha ka . 

Ban bat skhem ia kane ka jingryntih kaba horkit kam 
dei ban thut, ka mariang ka don ki aih ki kanun kiba shai, 
kiba belt bad kiba suk ban sngewthuh lada ka dohnud u briew 
ka khuid bad ka jabieng ka shai. Kaba phylla ba ki aih jong 
ka ^^ariang kirn ju adong satia hynrei ki shu pynskhem. Lada 



3 


jia pat ba u bynriew u kdiah jubor ia ki ym tang ba ki wanrah 
ka jingma bad jingmynsaw; hynrei uta hi uba pynkheifi, da 
lade un hap ban tian bishar, ban long nongbishar bad nongrai 
pynrem da lade ia lade. Dei namar kane ka daw ba shuwa ba 
ngin ktah kti ban pynkheih jubor la ki aih jong ka, ngi dei ban 
khan bad puson thik pa thik balei ngim burom ia ki aih jong 
ka .Shuwa ba ngin pynnoh ia u sawar ka mon ba laitluit, ngi 
donkam ban sngewthuh ia ki kyntien ba jar jar ba ka kren 
bad pasiaw ha ngi. Ban sngewthuh la kita ki kyntien ba jar jar 
ba ka kren donkam ia ka jingduriap ba sani bha ryngkat ka 
bishar bniah ia kiei kiei kiba don sawdong jong ka kiba khot 
ia ngi ban thew ban woh da ka tarajur jong ka jingshemphang 
hi. Ki rieiwstad ki Tathuh ba ki kyntien jong ka mariang bad ki 
kyntien jong ka jingstad ki long kijuh bad kita kiba shahshkor 
bad sngewthuh ia ki kyntien jong ka, ki long shisha ki briew 
kiba stad bad ba shemphang. 

Lynnong 1 

Kl JINGPHYLLA JONG Kl JINGPHYLLA 

Hadien ba ngi la ngam bad thyllan sohkhrai ha kaba ngi 
duriap bad pule minot ia ki hara jingstad bapher bapher, Ta 
ngin la leit kai pyngngad shipor sha pneh ka Mariang - sharud 
ki wahduid ba kmen bad ba tngen, sha ki thwei bad ki khriang 
ba jngum bad ba lat lat, sha ki lum ba pawang bad ki them ba 
kynjai, sha ki kshaid ba rymphum bad ki wahbah ba kyrhuh, 
shapoh ki khlaw ba jngum bad ki pubon ba ngiew, shalor ki 
mawlong mawteh bad sha trai ki riat ki ram; ban king ha ki 
‘erbatemon ‘erbatesi jong ki jaka phlang ba jyrngam bad ba 
padun bad mad ia ki kjat sngi ba syaid; ban siang ha ki 
thapniang u ngap u Iwai bad ban bam ia ki 'erpyngad ba 
shngiam ba lai beh tympang : khnang ba ngi lah ban 
sngewthuh bad khyllie syrtap ia baroh ki jingphylla kiba la 
bsap bad buhrieh ha pneh ka mariang. 

Kat sha ba ka khmat ka phai la ker tawiar ia ngi da ki 
jingphylla jong ki jingphylla suda- ki dieng ki siej, ki khlaw ki 
btap, ki sim ki doh, ki khhiang ki ksiah, ki syntiew ki skud, ki 
phlang ki kynbat, ki jyrmie ki jyrthang, ki lum ki wah, ki wah 
duid bad ki umpohliew bad bL.'n kiwei kiwei ki jingthaw bad 
jingpynlong kiba ym lah niewtang kiba la bret ia ka pyrkhat 
sha ka lyngngoh lyngngaih. Da la ki khmat ngi lohi kyndiang 
ia ki hali bad ki lyngkha ba seisoh, ki brisoh brikwai ba stem 
rong ksiar bad ki khlaw ba jngum kiba pyndap shoih ia ka 
dohnud. Da la ki shkor ngi iohsngew kumno ka ‘ersynrai ka 

beh Ka sieng, kumno ka sohlyngngem ka ud pangnud, kumno 
u risang u shoh-kyrdoh, kumno u kui u shad nnastieh, kumno 
u dkhan u rkhie ha trai kdait bad kumno u keirang u kyrha u 
phawar. Hato kine kim pyndap shoih ia ki khulpi ka dohnud 
ban kmen bad shad kmen ha pneh ka Mariang ! 

Baroh kat kaba ka khmat u briew ka Tohi bad ka shkor 
ka lohsngew ki long ki jingai sbun ka Mariang; kiba bsa ba 
aibuih, ba pynkmen ia ka dohnud jong u bad kiba ai 
jingshemphang ia u kumno ba un im synlar ha pneh jong ka. 
Ka mariang, namar kata, ka dei ka kmie jong ki jingpynlong 
baroh bad ka thymmei jong ka jingim hi. Lada u briew u angnud 
ba un I'ai long u trai bad u nongi'oh kynti jong kine baroh kiba 
don ha ka pyrthei ka mariang, shisyndon u dei ban ieit, ban 
burom bad ban hiewkor ia ka kum ka kmie kaba pun kaba 
kha, kaba sei long ryn'ieng ryniot bad kaba sumar sukher 
shilynter ia u. 

Ka mariang kam dawa ei ei na u briew lada u sngewthuh 
ban burom bad hiewkor la ki ain jong ka. Ki aifi jong ka ki 
don tang khyndiat tylli bad ki long kiba shai, ba beit bad ba 
suk ban sngewthuh. Kine ki khot ia ka jingshemphang bad 
jingtip thuh jong u. La katta ruh u bynriew um hiewkor ia ki. U 
kuman bad um patiaw ia ki jingkren ba jar jar jong ka namar 
ba ka khwan bad ka lalot, ki pynthame bad pynbyrie ia ki 
khmat jong ka jingshemphang jong u khlem da phohsniew 
satia ba kine ki jingleh kin lymban bad kyrtoh lyndet ia u hi 
shisien ka sngi. Hangta ha lyngwiar sohsat un babe dier por 

bad un lympat kNieh lehnohei kum ki briew jong ka nongbah 
Babylon bad Harappa. Un shem pleng ba ki jingf^iewbeifi 
bad jingieh bym salia jong u ia ki ain jong ka ki long pynban 
ki jingniewbein bad jingieh bymsuithiew ia la ka longrynTeng 
hi. Namar kata, shuwa ba kata ka akher apot ka sngi kan 
jia, mynta kloi Ian u la dei ban kyndit bynriew; lym kumta ka 
umksang jingbyni suidhiew ka ap ia u sha lyndet. Ka por ka 
dang don lada u bynrievv u kwah ban pynim ia lade bad ia ia 
ka pateng. Shisyndon u dei ban kylla kaba mut bad weng 
noh ia ka jingkhwan bad jingbym suidhiew kiba ju synshar 
khlaih ia ka jingim jong u namar, lada kine ki dang synshar ia 
ka dohnud jong u; ka jingjot kan lynsher ha ka por ba urn poi 
pyrkhat. 

Mynta ka Mariang ka ud ka Tarn bad ka khroh jar jar ia 
u bynriew ba un keih noh ka khwan ka lalot jyndei. Ki khlaw 
ki la synlen, ki lum k> <a madan, ki wah ki la lyngkien sak da 
ka bih, Ki mrad ki mrf^.ng bad ki sim ki doh ki la jan duh jait, 
ka Iyer ka la jyrsieh da ki pui pui bih, ki urn ki wah ki la sdang 
swai bad ki jaka ba seisoh ki ia kylla dewksang. La u bynriew 
un shemphang ne em aVu ka mariang ka kren ha pyrshah ki 
khmat jong u. lym kumta ki jingphylia jong ki jingphyila kiba 
ka mariang ka pynpaw man ka sngi kin jah rngai noh bad 
baroh ki jingaisbun kiba ka theh sei kin rngai noh na khmat 
jong u. 

Lynivong - 2 

Ka Ain ba nynqkong 


Ka Ain ba nyngkong ' a Mariang ka Tathuh ba baroh ki 
jingthaw ba im ba khih ha ka ki don ka jingiadei lasnoh ba 
kyntang hapdeng jong ki. Namar kata, ym don jingthaw ha 
sla mariang uba lah ban im hi bad long hi khlem kiwei pat ki 
para jingthaw (living organism). Kane ka aih ka lathuh ba ha 
ka mariang ki don million ki jingthaw ba im ba khih bad ki 
byn^ khih bad kine baroh ki don ka jingiadei iasnoh iwei bad 
iwei pat. Kaba mut ba ym don jingpynlong ha ka mariang u 
ba lah ban im ban san tang da lade khlem da donkam ia 
kiwei pat. Bunsien, ha ka jingbym pyrkhat u bynriew u laid 
lait na kane ka jingshisha. Ka jingbym shemphang ka 
lyngngeit pynthame ia ngi ban pyrkhat ba ngi shu long hi 
kumne kumba ngi long. Haba kumta balei keih ngin pynsalia 
bad pynshitom kai ban pyrkhat na ka bynta kiwei pat ! Hynrei 
ka jingwad bniah kaba sani ka iathuh ia ngi ba u bynriew urn 
lah ban im tang ma u hi khlem kiwei pat ki para jingthaw bad 
jingpynlong. Lada kane ka jingshem ka long kaba shisha, 
ngin buh ha klimat jong ngi ia kane ka jingkylli da kaba 
pynshong nia bin pa bin halor kata ka jingshisha - kaba 
kumno mo kata ka jingi'asnoh bad ka jingta dei kita ki jingthaw 
bad jingpynlong bad ha kano ka rukom ki Tarap ia u briew ? 
Ban ai ka jubab kaba shongnia, kane ka jingiathuh khana 



8 


kan shad jingshai halor ka jingshisha jong katei ka aih kaba 
ym bit satia ban pynbaji ia ka bad kata ka long kumne 

La Tathuh ba ha ki sngi jong u Borkuhaih Syiem, ka 
nam bad ka burom jong ka Jaihtiapur ka la suhsieng kylleng 
namar ba u syiem u long uba sian, ba stad, ba riewspah bad 
ba khlaih bor. Sawdong ka i'ing syiem u don ka kper kaba 
heh bad ba itynnad haduh katta katta. Ki sim bun jait bun 
rong na sawlyer ryngkat ki sur jingrwai babang bathiang ki 
wan ban riehtngen ha ka. Da ka dohnud kaba kmen ki ia pah 
ia kyrkait bad ki ia her na u dieng sha u dieng. Ki thapbalieh 
bun jait bun rong ki her khwoit khwoit na u syntiew sha u 
syntiew. Ki hiangkongwieng bad ki hiangkalia ki rwai ki kynud 
ha la ki samoi samoi. Ki soh ki syntiew ki set ki plung bad ki 
pyndap da ka jingkmen bad jingiphuh iphieng. Ka wahduid 
ba khuid khlir khlir ka tern duitara syni'a bad sngi bad ka 
pyntngen ia ki jingthung jingtep baroh kiba don ha ka. La ong 
ba kat uba Tohi ia ka um lah khlem da Varoh kyndeh mynsiem. 
Ka da long shisha shisha la kat ka bneng ha pyrthei. 

Ha kawei ka sngi u Syiem u la wan iaidkai pyngngad 
hapdeng ki 'persoh ‘persyntiew jong kane ka kper. U Tohi ia 
ka jingsei jingplung jong ki dieng ki siej, ki soh ki pai bad ki 
syntiew ki skud hynrei ka dohnud jong u kam phngaih kam 
kmen. Ka daw baroh ka long ba u Tohi ia ki synrum synram, 
ki sla Tap bad ki dieng pyut ba lang lynnong lynnong ha trai ki 
diengsoh diengpai. Ka khmat jong u kam sngewtynnad ban 
dang Tohi Ta ki phlang ki kymbat, ki hiut ki hier bad ki sboh 

ki sbur kiba dang don pateng pateng hangne hangtai. U kwah 
ba ka kper jong u kan long kaba khuid ba suba kaba ym del 
shuh ban don kano kano ka jaboh jabaifi ne ka synmm 
synram. Mar mar kumta hi u la phah khot ia u rangbah 
nongsumar kper bad hukum ia u ban pynkhuid bad weng ia ki 
$boh ki sbur baroh na ka kper. U Rangbah nongsumar kper 
u la pyrshang katno katno ban batai bad pynsngewthuh ia u 
syiem, pynban urn patiaw ei ei. 

Oa ka dohnud kaba sngewsih bad ba khia urn banse 
ban kohnguh jubor ia ka hukum ki syiem. U tip shai ba kane 
ka hukum kan pyntroih thiaw ia ka kper namar ka long pyrshah 
ia ki aih ka Mariang hynrei la katta ruh u kan tiaw ha la 
mynsiem bad u pyndep ia ka hukum ki syiem. 

Hadien shisnem u syiem u wan jngoh biang ia ka kper. 
Ha ka jinglyngngoh iyngngaih u lap ba kam long shuh kaba 
phuh ba plung kumba mynshuwa. Ki dieng ki siej bad ki 
syntiew ki skud ki ia sdang ban snai ban tyrkhong. Ka pang 
stem bad ka Vaptram ki la sdang ban ktah ia ki diengsoh 
diengpai. Ka khyndew kaba sboh ba sbur mynta ka la 
tyrkhong raw raw bad hateng hateng ka pdang ka orpait bad 
ka sop-pailen. Ki sim ki doh kiba ju long ki jingkmen jong ka 
kper mynta kirn don shuh. Ki 'hiangkrai bad ki thapbalieh 
kiba ju pyntngen ia ka dohnud baroh ki la jah rngai. Ka 
wahduid kaba ju kynud naduh dang step haduh ban da miet 
ka la kynjah bad ring swai. Kane ka kper kaba mynno mynno 
ka la long ka kper kaba dap da ka jingim, jingkmen bad 

jingitynnad mynta ka kylta long ka kper kaba iap bad bym 
don jingkymnen. Ka dohnud jong u Syiem ka pang bad mardor 
u phah khot ia u rangbah nongsumar kper ban tip ia ka daw 
jong kane baroh. 

“Paiem kynrad, kane ka long ka daw jong ka 
jingpynkheiri ia ki ain ka mariang. Phi la ai ka hukum ban 
pynkhuid ia kt sboh ki sbur, ki synrum ki synram, ki phlang ki 
kynbat bad ki jyrmie ki jyrthang baroh na ka kper ba kan 
khuid kan itynnad khlem da pyrkhat ba kito ki sla kiba hap na 
ki dieng ki siej bad kito ki dieng pyut kiba don ha trai jong ki 
diengsoh diengpai ki long ka umbuifi kaba bsa ia ki. Kito pat 
ki hiut ki hier bad ki phlang ki kymbat ki long ki nongteh 
nongbat ia ka dewlor bad ki nonglum nongkynshew ia ka urn 
kaba hap na u slap. U slap pat u long u nongpyntngen uba ai 
jingim ia ka khyndew ba ka lah ban sei ia ki dieng ki siej bad 
ki soh ki pai kyrhai. Khlem u slap ka khyndew kan tyrkhong 
kan lyngki bad ki jingthung jingtep kin ym lah ban san ban 
mer. Ka sboh ka sbur ka long ka jingbam kaba bsa bad aibuih 
ia ki jingthung jingtep. Haba ki phlang ki kymbat kirn don 
shuh ym don nongteh nongbat shuh ia ka dewlor bad haba ia 
ka dewlor la rong noh da u slap bad ka Iyer, ka sah sa tang 
ka dew eh ka dewksang. Te ki diengsoh diengpai bad ki 
syntiew ki skud ki tyrkhong ki snai namar ki kymbat kiba bat 
ia ka urn slap bad kynshew ia ka kirn don shuh. Haba kine 
kirn don shuh ka umsiap ka shu tuid lehnohei. Kine keih ki 
daw Paiem balei ba ka kper jong phi ka kylla long kumne. 

Shuh shuh nalor nangta, haba ki fiiut ki nier, ki sboh ki sbur 
bad ki dieng pyut diengiap kim don shuh ki khhiang ki ksiah, 
ki wieh bad ki puit ki duh jait. Haba kina ki duhjait ki sim ki 
doh ki duh bam bad ki her Tap namar ba thngan. Paiem, 
ngim dei ban klet ba ka don ka jingiadei kaba kyntang 
hapdeng jong ki jingthaw baroh bad ia kane ka jingshisha 
kaba ka mariang ka la pynpaw ym bit satia ban pynthut ia 
ka.” 


Kine ki kyntien jong u rangbah nongsumar kper ki la 
ngam jylliew ha ka dohnud u syiem. U babe ba u la ai ia ka 
hukum kaba long pyrshah ia ki aih ka mariang. Kumta kumta 
u weng noh la ka hukum bad kyntu ia u rangbah nongsumar 
kper ban ieh kumba u ju leh mynshuwa. ^a shisien ka jingim 
ka wan pat ha ka kper bad ka pynkylla dur ia lade ha ka 
jingitynnad bad jingiphuh iphieng kumba ka la ju long 
mynshuwa. 

Ka long, namarkata, kaba mynsaw bad ba ma ban 
pynbaji khongpong ia ki aih ka mariang. U Borkuhaih Syiem 
u long uba sian ba riewspah bad ba khlaih bor hynrei u duna 
pat ban sngewthuh bad shemphang. U pdiang ia la ka 
jingbakla bad u shah shkor ia ki jingbthah jingpyni jong u 
nongsumar kper. 

Lynnonc; 3 
Ka AiA ba-ar 

Kane ka Ain ka kren shaphang ka jingTaid belt iaid ryntih 
ba phylla kaba don ha ka Mariang. Ka i'athuh shai ba ha ka 
Mariang ka don ka jingiadei hapdeng jong ki jingpynlong kaba 
thut shen shisien ba ki aih jong ka ki thut wat la barabor kirn 
da paw madan. Kane ka jingiadei jong ki jingpynlong ka don 
ha la ki lyngwiar lyngwiar. Namar kata, ym bit satia ban 
pynthut Ta kane ka jingTaid ryntih kaba don ha ka. Wat ka 
jingpynthut kaba khyndiat eh ruh ka lah ban pynbaji khongpong 
ia ka jingTaid beitTaid ryntih baroh kawei. Ban kham sngewthuh 
shai kumno kane ka aih ka trei kam, kane ka jingiathuhkhana 
kan pile syrtap jingshai ia ka phang - 

La ong ba ha ki sngi jong U Ramsingh Syiem ka Hima 
Sohra, la don kawei ka jingjia kaba la pynkhynhiuh rem ia ki 
raiot dkhar.U khia, uba im ha kawei ka ‘lawbah pajieh na ka 
shnong; u la wan man ka miet ban bam ia ki jingri jingdup 
haduh ba la lynhiar kliang u shnong u thaw. Bran bran ki la 
wan ban Tam ban ud ha u Syiem. U Ramsingh u khot ia ka 
dorbar ki Bakhraw ban ia pyrkhat kumno yn leh halor kane 
ka apot. Ka Durbar da kawei ka jingmut ka la rai ba dei 
shisyndon ban pynTap ia une u khla. Ki tynva ka buskit kaba 
heh ia kino kino ki riewshlur kiba nud ban leit pynTap ia u. 

la kane ka khubor la rah kylleng ka hima bad da ki 
phew ngut ki tyrwa Ta lade ban leit hiarthma pyrshah ia uta u 

khla. Kine ki riewshlur ki pyn'iap naphang tin la ki kynja khia 
baroh kiba don ha kata ka khtaw bad ha ki khlaw ba marjan. 
Oa kaba kmen ki paidbah jong kata ka shnong ki la kynhoi ki 
la risa - “Ngi ia lait, ngi la lait na ki tyrsim u khla ” Phe^se, 
kata ka jingkmen jingrisa jong ki ka neh tang shipor. Katba 
nang wan ki sngi ki snem ki pung bad ki pukri ki sdang ban 
snai ban rngad. Ka khyndew ka sdang ban tyrkhong bad ka 
rep ka hang ka swai ka snai irat. Ka nennsniew kaba jur ka 
wan shoh ha kata ka snem bad bun ki briew ki Tap thngan. U 
Syiem Ramsing bad ki Bakhraw ki kulmar jingmut wit bad 
kloi Ian ki lum ka durbar ban la pyrkhat kumno yn leh bad 
kaei ka daw kaba la wanrah ia kane ka nemsniew. 

Baroh ki nongshong durbar kt ia shaiqng ngaih bad kim 
nang shuh ban pyrkhat ba ka jaka kaba bsa bad pyndap 
khaw la ka hirna kan hap ha ka nemsniew. U Myntri Umdor 
uba maiah ka jingshemphang halor ki aiii ka mariang u la 
khan bad puson jylliew halor kiei kiei baroh kiba ia jia bad u 
khlei ia kine ki kyntien. “Paiem ba donburom bad phi kiba 
Khraw ki trai muluk ki trai hima. Hadien ba nga la pynleit 
jingmut bha halor kane ka kam nga shem ba kane baroh ka 
dei ka jingtim u Khla.” U Syiem bad baroh idba ia don hangta 
kim lah khlem da sngewsammut ia kane ka jingkren jong u 
bad mar kumta hi u Syiem u buh kane ka jingkylli, “ Phi ong 
kumta Myntri bad kumno kein phin pynshisha ia kane ? u 
khla u im jngai bah ha khiaw - jngai bah na ka shnong ka 
thaw - u don jingi'adei Tasnoh aTu keih bad kine ki lyngkha ki 

nsai, ki pung ki pukri haruh nong ?” “Paiem kynrad bad phi 
ka dorbar ki bakhraw" phai ktien u Myntri Umdor, “haba u 
khla.u nongshun jong ki mrad urn don shuh, ka la don ka 
jingroi parum pareh jong ki mrad ki mreng. Sa kiwei kiwei ki 
mrad de ynda ki iohi ba ym don jingma jingsyier shuh ha 
kato ka khlaw ki wan borti lang hangta. Ki bam lut khoit ia ki 
phlang ki kynbal katba ki don haduh ba ka khyndew ka la 
syllen, sah sa tang ka dewksang. Haba u slap u hap ym 
don nongkjit nongpynlang shuh ia ka. Ka tuid lehnohei bad 
rong ia ka ‘dewlor baroh. Dei kane ka daw keih balei ki pung 
k( pukri urn baroh ki rngat bad ba ki lyngkha ki risai ki tyrkhong 
ki ryngkhiang. Ka jingroi jong ki mrad palat ia u pud uba ka 
mariang ka lah ban bsa bad kyrshan la ki ka pynthut ia ka 
jingiaid ryntih kaba ju don ha ka Mariang. Haba ka khyndew 
ka la kylla ryngkhiang ba ka ‘dewlor kam don shuh ka bor 
jingkha jingsei jong ka Mariang ka duh noh. Ki pung ki pukri 
kiba i'oh jingbsa urn na kine ki khlaw kim i'oh shuh bad suki 
ki tyrkhong ki rngad. Haba ki pung ki pukri ki tyrkhong ki 
rngat ki pynthor bad hali kim loh urn shuh. Dei kane ka daw 
keih balei ka nemsniew ka wan bad ka tram ka ban ha kane 
ka shnong.” 

U Syiem bad ka dorbar mvnta ki shemphang ia ka daw 
jong kane ka nemsniew bad mar kumta hi ki pynkylla noh la 
ka rai jong ki, naba, wat la kane ka rai ka long kaba bha 
shisha hynrei ka pynTaid khongpong pat ia ki aih ka mariang 
ba ka jingiaid ryntih kaba ju don ka duh noh. 

Kane ka jingjia ka kdew phiak ia kawei ka jingshisha 
kaba ym lah ban len. U Khla u bat ia ka jingiaid ryntih ha ka 
Mariang. Ki mrad ki mreng ha kane ka khlaw ki im ha ka 
jingtieng bad jingsyier lynter bad urn ailad ba kin roi sha ba 
palat u pud ba ka Mariang ka lah ban kdup bad bsa ia ki. Da 
kumne keih ka ailad pat ia ki hiut ki hier bad ki phlang ki 
kynbat ba kin san kin roi bad kynshew ia ka urn bad bat ia 
ka jingiaid ryntih hapdeng jong ki jingpynlong ha ka mariang. 

Kane ka aih ka long kaba shisha ym tang ha ki sngi 
jong u Ramsing Syiem tiynrei ka long mynta ruh. Ka khlam 
ka tram jong ki diengsoh diengkwai bad ki jingthung jingtep 
ka la ktah jur ha kiba bun ki bynta jong ka ri namar ba u 
bynriew u la leh torti bad pynkheih la ki ain ka Mariang. Katba 
ki khlaw ki nang duna bad ki diengbah diengsan ki nang kyllon, 
ka khyndew ka nang ringswai bad tyrkhong. Ki wahduid bad 
ki wahrit ki la nang tyrkhong bad ka jingkyrduh umbam umdih 
ka la nang jur. U slap ka Iyer ki la nang duna bad ka jinglong 
ka suih bneng ka la nang kylla. Ki ksaih ki ksiah ki la nangroi 
namar ba ki sim ki doh ki la nang duna. Ka ‘dewlor ryngkat 
bad ka sboh ka sbur ka la nang tuid namar ba ki dieng ki siej 
kiba bat ia ka kirn don shuh. Ki jingpang har rukom ki boi ki 
kynrup namar ka Iyer ka la jyllei da ki ‘ertngit bad ‘erbih kiba 
mth na ki kor ki bor bad ki karkhana. Ki wahbah bad ki wahrit 
kiba ju dap da ki dohkha bad ki sher syngkai bamon kirn don 
shuh namar ki la lyngkien sak da ki dawai bih bym lah 
hiewtang. Ki mrad ki mreng ki la sdang duh jait ym tang 

namar ba u bynriew u lushia ia ki jaka shong jaka sah jong ki 
hynreiusiatbadpyniappathar khlam donjingisynei. Lymda 
u bynriew u kyndit bynriew kloi ym tang ba ka nemsniew kan 
kynrup ia ka pyrtbet ryngkat ki jingpang kiba ka saian hi 
kam shemphang; hynrei ka lah ruh ban pynkut noh ia ka 
jingim jong u na kane ka sla mariang. 

Ka la del ka por ba u bynriew u del ban sngewthuh ba 
kano kano ka jingpynbaji ia ki aih ka Mariang ka long ka 
jingmynsaw ia u hi bad ia ka pateng ka ban wan. U bynriew 
urn lah ban im ha kane ka pyrthei tang ma u hi. U long ka 
bynta jong ka Mariang. Lada u kwah ba un don ka jaka ba 
kyrpang ba un shong un sah bad ban im ha ka jingsuk bad 
jingkmen jong ka jingdap biang ha ka mariang, kiwei pat ki 
jingthaw ruh ki donkam kumjuh ia Ka jaka ba kyrpang ba kin 
shong kin sah bad ba kin im ha ka jingkmen bad jingdap 
biang jong ka mariang. U bynriew un dang iai im ha kane ka 
mariang katba u dang engewthuh bad ailad ia kiwei pat ki 
para jingthaw ban ia im lang ha ka. Ka pyrthei mariang ka dei 
ka kmie bad ka kpait jingim jong ki jingpynlong baroh. Ka 
kwah ba u bynriew un im ha ka da ka jingsuk bad jingkmen 
tyngkat ki mrad ki mreng, ki sim ki doh, ki khhiang ki ksiah 
bad ki dohkha ki dohpnat. Lada ka por kan poi ba u bynriew 
un duh noh ia kane ka bor shemphang, un duh noh ruh ia la 
ka jingim ryngkat ki jingai sbun kyrhai kiba ka mariang ka ia 
pynkhreh ban theh sei halor jong u. 

Lynivong - 4 

Ka Aifi Kaba Lai 

Ka Ain ka balai ka Tathuh ba ha ka mariang ka den ka 
jingi'asnoh kawei jong ki jingpynlong (unify of living organ- 
isms) baroh kiba don ha ka. Ki stad sai'an jong ka Mariang ki 
iathuh ba don ym duna la ki 3 million jait ki jingpynlong ba 
im bakhih kiba don ha ka. La ki lapher eh ha ka dur, ka 
jinglong bad ka rukom im pynban ki la don ia ka jinglong 
kawei. Kane ka mut ba baroh kine ki jingpynlong ki don kajuh 
ka shini (sugar), kajuh ka bor tei (Protein) bad kajuh ka atiar 
pynroi pynman (genetic material). Namar ba ki la don ia kajuh 
ka jinglong. Kano kano ka kynja met kaba kine kl jingpynlong 
ki pynmih la pyndonkam da kawei pat napdeng jong ki. Dei 
namar kata ka daw ba ngirn lap satia ba don kano kano ka 
kynja met ha ka pyrthei ka Mariang kaba ym !ah ban 
pyndonkam da kiwei pat ki para jingpynlong kiba don ha ka 
Mariang. Kane ka aih ka ai kawei ka jinghikai kaba long kum 
ka jingmaham ba horkit hordang u bynriew urn bit satia ban 
pynlang ha ka Mariang ia kano kano ka kynja met kaba long 
nongwei ha ka. 

Ka bor tipthuh ka iathuh ba sawdong jongngi ki don mil- 
lion kl jingpynlong ba im kum ki dieng ki siej, ki phlang ki 
kynbat, ki fiiut ki nier, ki kynja tit bad hiutmaw. ki mrad ki 
mreng, ki sim ki doh, ki khhiang ki puit, ki ksaifi ki ksiah bad 
kiwei kiwei ki jingpynlong kiba ngi lah ban i'ohi bad kiba ngim 

lah ban lohi da ki khmat. Ki riewstad jong ka juk mynta ki 
lathuh ba ki la lah ban jer kyrteng haduh 30 lakh jait bad 
baroh ki don ia kajuh ka jinglong - kajuh ka shini, kajuh ka 
bor tei bad kajuh ka atiar pynroi pynman. Namar kata, kano 
kano kaba kitei ki jingpynlong ki pynmih lah ban pyndonkam 
da kiwei pat ki ba kum ma ki hi. 

Kane ka long ka jingpynbeit ryntih jong ka Mariang. Ha 
ri jong ngi ki don bun jait ki niut ki hier ha ki khlaw ki btap, ki 
soh ki pai bad ki syntiew ki skud bun jaid bun rong. Da la ki 
khmat ngi iohi ba ki sim ki doh bad ki mrad ki mreng ki puh ki 
bam ia kine ki soh bad da ki hajar jait ki khhiang ki ksiah , ki 
thabalieh bad ki ngap ki Iwai ki boi ki kjit ia ki um jong ki. U 
briew bad u mrad ruh ki sngewtynnad ban bam ia ki soh ki 
pai kiba ki diengsoh diengpai ki sei ki pynmih. Ha kane ka 
rukom uwei u jingpynlong jong ka Manang u iarap ia uwei pat 
bad ki im pahuh pahai ha ka jingkmen bad jingdap biang. 

Ynda ki dieng ki siej pat ki Tap ki pyut ngi shem ba ki 
kruih, ki dkhiew, ki tit, ki ksiah, ki ksaih bad ki wieh ki bsa la 
lade da ka met pyut jong ki. Kumjuh ruh haba u masi u Tap, 
ki khlieng, ki tyngab, ki pukni ki puh ia ka doh jong u. la ka 
saphret saphrong kaba sah pat id bam da ki skaih, ki ksaih, 
ki dkhiew, ki wieh, ki khhiang, ki hiut ki hier bad ki dieng ki 
siej. Ha ka met jong u dieng ne u masi ki don bun bah ki 
kynja met bin bin(chemicals) bad ia kine pat la pharia bin da 
kiwei pat ki kynja met ba ngi khot micro-organisms kiba don 
ha ka khyndew bad pynkylla ia ki sha ki kynja mluh bad 

kynja met khyndew (minerals) kiba pynphat pat ia ki sha ka 
dewmet. Kane ka dei ka jingTaid lynti jong ki jingthaw bad 
jingpynlong baroh kiba ka Mariang hi ka la buh ryntih. Kane 
ka pynskhem ia ka jingong - na ka dewmet ngi wan sha ka 
dewmet ngi leit phai. 

Hynrei ka mat kaba ngi dei ban sngewthuh ba kane ka 
aih ka kren ka tong horkit hordang ym bit satia ia u briew ban 
pynlang ha ka mariang ia kano kano kawei pat ka kynja met 
kaba long nongwei ha ka; kaba ki jingpynlong baroh ha ka 
Mariang kirn lah satia ban pdiang bad pyndonkam ia ka. Kane 
ka jingong lehse kan pynkyndit bad pynlyngngoh ia kiba bun 
bad khlem artatien kin buh ia kane ka jingkylli - hato don mo 
kaba kum kata ka jingpynlang kaba u bynriew u bret ha ka 
Mariang? Ka jubab ka long - ho-oid bad kane ka long kaba 
mynsaw haduh katta katta khamtam lei lei naduh ba u bynriew 
u la roi sted ha ka saian bad technology. Da ki bun hajar jait 
ki met nongwei u bynriew u la bet ha ka mariang haduh ba ki 
newpyrkhat jong ka juk mynta ki la lynhiar kliang: ka Iyer ka 
la lyngkien da ka ‘erjakhlia bad ‘erbih kaba mih na ki kor ki 
bor bad ki karkhana. Ka Ozone kaba Tada ia ka pyrthei ka 
Mariang na ki kjat sngi ultra-violet kiba pynmynsaw ia ki 
jingpynlong baroh ha ka Mariang ka la jyrsieh sakda ki jaboh 
jabaih bad ki jakhlia jakhlait kiba ki phewhajar tylli ki kor ki 
bor bad ki karkhana ki pynmih man ka minit bad kine ki 
bymgem ia ka jingim jong ki jingpynlong baroh kiba don ha 
ka pyrthei ka Mariang. Dei namar kane ka daw ba ki jingpang 

kynsha ba harukom ki kynmp ia u bynriew kiba ka medical 
science N ka dumbuit jiang. 

Ha ka snem 1942 ia ka pyrthei la bymgem da ka 
khieshohiih (malaria). Ki riewstad ki pynsabut ba dei ki ‘kain 
pyijong kiba wanrah bad pynroi ia kane ka jingpang. Ha ka 
jingstad jong ki la lap ia ka dawai DDT ban Taleh ban pynduh 
jait ia kine ki ‘kain pyrjong. Kane ka DDT ka long ka met 
nongwei ha ka Mahang bad ki khHeh sorkar baroh jong ka 
pyrthei ki rai ba dei ban synr^ DDT ha ka pyrthei baroh 
kawei ban Taleh thma ia ki ‘kaih pyrjong. Ki ‘kain pyrjong ki 
Tap bad ki duh jait shipor. Ki pung, ki nan, ki pukri, ki bir, ki 
nalla, ki jaka shong ahor, ki wahbah bad ki wahrit pat ki dap 
da ka DDT suda. Ki 30 lakh tylti ki jingpynlong ha ka pyrthei 
ka Mariang pat kim pdiang satia ia ka bad ka shu sah bad 
lang kumto. Haba ki kjat sngi ki shad hakx kine ki um ki 
pynmih ia ka jynhaw um kaba snoh lang ha ka bad ka DDT. 
Kine ki jynhaw um pat ki hap ha ka dur u slap. Ka umsiap ym 
tang ba ka tuidsha ki wah bad ki duriaw hynrei ka ngam ruh 
sha ka ramew da ka jingkjit bad jingtan jong ki phlang ki 
kynbat, ki diertg ki siej bad ki jhur ki jhep. Da kane ka DDT 
ka Toh ban rung sha ka met ki briew bad ki mrad ki mreng 
kiba bam ia kine ki soh ki pai bad ki jhur Ki jhep. Ka DDT ka 
Toh ban rung haduh ka umbuih jong ka kmie kaba ai buih ia 
la i khun namar ba ka bam ia kine ki jhur ki jhep bad ki soh ki 
pai. 

Hato kane kam long ka dor kaba rem kaba u bynriew u 

hap ban siew namar ba u pynkhein ia ki aih ka Manang? 
Hynrei ngim dei pat ban klet ba ym dei lang ka bih DDT kaba 
rung hapoh ki dkhot met u briew. Baroh ki kynja bih bad ki 
'erbih kiba ka saian bad ka technology ki pynmih ki rung bad 
kynton hapoh ka met u bnew namar ba ki long ki met nongwei 
ha ka mariang. Khyndiat ngi shu lait mynsiem ba ka DDT 
bad ki Iyer jakhlia kiba mih na ki atoskhatvi jong ki karkhana 
bad ki tdem kali kim da long eh ki bih ktba khlaih bor haduh 
katia bad kiba pyniap k'imne kumne, ki shu bampong bad 
pyniap suki la u. 

Lada ngim pyndonkam da ka DDT bad kiwei pat ki ‘erbih 
ban laleh thma pyrshati ia ki ’kairi pyrjony, hafo don da kawei 
pat ka lad kaba ktiam btia bad ka bym pynmynsaw? Kynmaw 
ba ka nongshun kaba khi a'jvtam )or;g u byriricw dei ka jingbym 
laishah bad ka jingkwah kloi noh kumno kumne la kiei kiei 
baroh. Halor kane ka jingstnsha ka Manang ka don la ka 
jubab ban ai kaba long khambha ban la ki lynti stad baroh 
jong u bynriew. Ha ka am iingpyniaid ryntih jong ka Manang 
kawei pa kawei ka jingpynlong ka don la u nongshun bad 
shisyndon dei ban lap la uta u nongshun. Ka bor tipthuh ka 
lathuh ba ki nongshun jong ki khnai ka dei ka miaw, ka dkhoh, 
u kbeit, ki lymbit, ki sim, ki dkhiew, u bnew bad kiwei. la kum 
kane ka atiar laleh pyrshah ki khot la ka biological control ne 
ka thma markynti para jingthaw. 

La iathuh ia ngi ba u DDT u khlaih bad donbor haduh 
katta katta ha ka snem 1942 katba mynta pat urn donbor 

shuh. Phi tip ka daw balei? Ki riewstad ki lap ba kito ki ‘kain 
pyrjong kiba lait iap na u DOT ki i'oh ia kawei pat ka jingkylla 
kaba pher ha ka met jong ki; ka bor ban i'eng pyrshah ia ka 
bih DDT. Kane ka bor ka mih ka kyrsoi hi na ka met jong ki. 
Namar kata, u dei ban shem da kawei pat ka bih kaba kham 
khlain ban ia u DDT. Kane ka pynlong la ki stad saian ban 
pynmih ki jait pa ki jait bih kiba kham khlain bad kham 
mynsaw. La ong ba ha kane ka jingmareii thong ban wad bill 
thymmai ki riewstad ki pynmih haduh 14,000 jait ki bih 
shisnem shisnem bad kine ki bih ki rung ha ki jingthaw bad 
jingpynlong baroh kiba don ha ka pyilhei ka rnariang. Kane 
ka long ka do; kaba ki jingthaw bad ki jingpynlong ha ka 
rnariang ki hap ban siew Ban pynim la lade bad id ki jingthaw 
jingpynlong baroh ha ka pyrthei ka rnariang u bynriew u la doi 
ban shahshkor aiu ka Mariang ka kren. Shisyndon u ia dei 
ban shemphang ba ka Mariang kam sngewtynnad ia ki kynja 
met nongwei ban pynlang ha ka. Lada u kwah ban iaieh 
pyrshah ia ki nongshun jong u. ka jingshemphang kan hikai 
la u ba un wad ia u nongshun jong uta u nongshun jong u. Ka 
thma markynti jong ki jingthaw bad jingpynlong ka long ka 
jubab babha tarn lada u kwah d"* shisha ban imsuk imsaih 
kyrhai ha ka Mariang. 

Lyiwvoivg - 5 
Ka Aifi kaba Saw 


Ka Ain kaba saw ka lathuh ba ka bor-sei bor-pynmih 
jong ka Mariang ka don ka jingsdang bad ka jingkut. Ka long 
kaba shisha ba baroh ki jingpynlong ba im bakhih ka nrtariang 
ki don ka bor ban kha bad pynmih syriem kum ka tyngka 
trai kaba pynkha sut. Lah ban pyndonkam ta ka sut hynrei 
ym bit pat ban ktah kti ia ka trai. Wei la ktah kti ia ka trai kan 
pyndkc)ti ia ka bor-sei bor pyntnih baroh: kadaw ka long namar 
ba ka jingiaid rynlih kala khongpong. Kane ka jingialhuh 
khana kan nang pytishai shuh shuh ia ka phang. 

U Sian u lap ba na kiba bun ki syiar kawei na ki ka kha 
pyileng ksiar man ka sngi Kane kala pynkmen bha bad pynim 
suk pynim saih ia u. Hynrei kynsan kynsan ka wan ka jinglalot 
kangar ha u. U kwah ban loh shisynioh ia ki pyileng ksiar na 
ka kpoh jong ka khnang ba un riewspah shisien riewspah 
buk. Hynrei ynda u la puid ia ka kpoh jong ka ha ka 
jinglyngngoh u lap ba ym don pyileng ksiar ei ei. 

Kaei keih ka jinghikai ba ngi ioh na kane ka jingiathuh 
khana? Kumta ruh ka long bad ka sfJah jong ka Mariang. Ka 
ai ha ngi ia ki jingdonkam baroh katkum ka bor jong ka. Ngi 
lah ban pyndonkam ia ki jingmyntoi baroh kiba ka ai hynrei 
ngim dei pat ban ktah kti jubor ia ka bad pynkheih ia ki aih 

jong ka. Ka jinglalot bad jingkwah rhah palat ia ka bor ba ka 
lah ban sei ban pynmih ka pynthut bad pynkulmar ia ka 
jingiaid ryntih baroh kawei ha ka Mariang. 

Ban nang pynskhem shuh shuh ia kane ka jingshisha, 
kane ka nuksa harum kan kham pynshai bniah 

U Skhembor u don 100,000 tylli ki dohkha ha ka pung. 
Tang hadien khyndiat bnai ki la roi sha ka 150,000 tylli.U 
pyndonkam tang ia kita ki 50,000 tylli khlem ktah kti ia ki 
1 00,000 tylli kumba la bthah u kpa. Hynrei hadien ba u kpa 
urn don shuh ka jinglalot ka rung hapoh jong u. U kwah ban 
i'oh spah noh kumne kumne. Ha ka jaka ba un pyndonkam 
tang ia kiba kharoi u ktah noh ia katei ka 100,000 tylli. Ka 
pung jong u suki suki ka nang duna bad ha kaba khatduh 
kam don dohkha shuh. U babe dier por ba um shym pynshah 
shkor ia ki jingbthah jingpyni u kpa. U pynkheih ia ka aih 
jong ka Mariang bad ka Mariang ka ai la ka jubab. 

Kine ki 100,000 tylli ki long syriem kum ka fixed de- 
posit ha bank bad ki 50,000 tylli pat ki long kum ka sut kaba 
pynkha man ka snem na katei ka trai. Katba ngim pat lushia 
ia ka trai ngi loh bam ia ka sut. Kane ka dei ka aih jong ka 
Bank bad ka long ha kajuh ka rukom bad ka aih ka Mariang. 
Ngi lah ban pyndonkam ia baroh'1<i mar kiba ka mariang ka ai 
khlem da lushia bad pynkheih ia ki aih jong ka. 

Ka dohnud jong ka Mariang ka pait ka pra haba ka Vohi 
ba u bynriew u dap da ka jinglalot kangar khlem pyrkhat. Ki 

wahbah ki wahrit bad ki pung ki dap da ka shun, u tutia bad 
ki jingbthei dynamite ba sngewngiew haduh ba ki lun ki tham 
bad ki hiangmaw ki i'ap duh Tap dam. U bynriew u kylla ksng 
'lenpula ba khlem dohnud, u nongshun jong ki jingpyntong 
baroh uba lute la ka Mariang khlem jingisynei. Lada um kylla 
na kane ka jinglong khlem pep ka Mariang hi kan Teng 
nongshun ia u bad kita ki dak ki shin kila sdang paw tyngkrein 
ha pyrshah ki khmat jong ngi hi. 

Kane ka aih kaba saw ka kren kumjuh ha ka jingi'adet u 
briew bad ki khlaw ki btap. Ka Mariang ka ai kyrhai ki dieng 
ki siej bad ki hint ki phlang ba u bynriew un oyndonkam. U 
bynriew u dei ban pyndonkam ia ki da ka jingshemphang. U 
dei ban tip kano ka dteng kaba u deiban pom ban pyngngat 
kano kaba u dei ban lehnoh. U ty'mrnen iiyndai um ju leh 
pathar. Wat la u shyrti lyngkha u pynsah pat hateng hateng 
ki dieng-bet kiba ym tang km iarap bet symbai biang hynrei 
ki ban bat ban teh ruh la ka dewlor ba kan ym tuid lehnotiei 
ha ka por slap. Nalor nangta ki ju sumar bad pynroi ia ki 
diengbha khlem da ailad ba kano kano ka jaka kan sah thylli 
sah khali. Ki la don bun bah ki briew ha ka ri jongngi kiba 
latei ling paki dulan bad kiba la kynshew spah la bian'g da 
kaba lute khlem jingisynei ia ki khlaw ki btap. Hynrei nga ong 
ba ka pateng ka ban wan khlem pep kan tim ia ki ha jingtep 
namar ba ki la long ki riewrunar ba khlem dohnud. 

Kum ka jaitbynriew ngi la dei shisyndon ban kyndit 
bynriew shuwa ba ka por kan dier. Ngi ieng ha tmier jong ka 

jingma. Ki lum ki wah ki la syllen, ki khlaw ki la thylli kila 
lyngkhuid khlem don ba patiaw ban thung bujli. Irat ngi la 
nangjam sha ka pynjot lade. Lada u bynriew um sngewthuh 
ba ka bor t>ei bor pynmih jong ka Mariang ka don ka jingkut; 
shisien ka sngi un thap ia la ka shyllangmat da ka jingbabe 
bad kata kan nym pynmyntoi ei el ruh em ia u. 


Lyivivong - 6 
Ki khlaw ki btap 


[la ka Ri jongngi la pyndeng pynkup da ki khlaw kiba 
rben ha kiba don kynhai ki dieng ki siej kiba ngim lah ban 
hiewtangl Ki riewstad ki shem ba hiar eh ban don ka fli ha ka 
pyrthei kaba kham riewspah ha kane ka liang khamtam eh ki 
phlang ki kynbat. Kine ki dei ki spah ba kyrpang ba ka Mariang 
kala ai kiba ngi dei ban sngewnQuh shisha shisha. Hynrei 
ngim dei pat ban klet ba wat la katne ngi don kim pat biang 
satia lada ngi da angnud bad khmih lynti shisha ba ka lawei 
jong ka jaitbynriew kan nang kiew bad nangphyrnai. 

Kane ka jingkren lehse kan pynlyngngoh bad 
pynsngewphylla ia kiba bun balei mo ba ka dei ban long 

kumta! Kine ki khlaw ki btap, ki dieng ki siej, ki fliut, ki phlang 
ki kynbat ki donkam am bad ki don kaei ka jingi'adei bad u 
briew ? Katno ngut na ngi kiba ju iaidkai pyngngad hapoh ki 
khlaw barben bad ba kynjah bad am ngi shem hangta ? Khlem 
artatien ngin ong ba hapoh jong ka khlaw ngi iohi ia ki 
diengbah ki diengsan, ki skong ki siej ki shken bun rukom, ki 
hiut ki nier, ki phlang ki kynbat, ki jyrmie ki jyrthang, ki 
syntiew ki skud bad ki soh ki pai kiba ki dieng ki sei ki pynmih, 
ki sim ki doh bun jail bunrong, ki mrad ki mreng, ki ksaih ki 
ksiah, ki khhiang ki puit bad ki laiphew jail jingthaw kiba ka 
Mariang ka kdup ka bsa ia ki. Hynrei nalor kine baroh kiba ka 
khmat jong ngi ka lohi bad ka shkor ka lohsngew kaei ka 
jinghikai ba ngi Toh na ka ? Hapoh jong ka khlaw ka don ka 
jingkynjah, ka jingjai-jai bad ka jingpalei kiba pynkmen bad 
pyntngen ia ka dohnud u briew. Hato ngi ju pyrkhat pat balei 
ka feit long kumta? Ka daw ka long namar ba kata ka 
jingkynjah, ka jingjar-jar bad jingpalei ki phalang bad pynioh 
la kata ka jinglong hapoh jong ngi. 

Hapoh jong ka khlaw barabor ngi shem ia ka jingtngen 
bad jingpyngngad katba shabar ka don ka jingkhluit bad 
jingshit kyrang jong ka sngi. Ha ka por miet pat ngi lap ba 
hapoh khlaw ka syaid bad pyngngad katba shabar ka khriat 
bad daitthah. Ka daw jong kane ka long ba ka khlaw ka 
pyniaid belt pyniaid ryntih ia ka jingshit jingkhriat ha ka 
Mariang. Namar kata, khlem tyngkai ngi lah ban ong ba ki 
khlaw ki btap ki long kiba donkam haduh katta katta ia u 

briew. Ki long ym tang ki bk bad ki nongkyrshan jong u hynrei 
ki nongri nongsumar jong u kumjuh. 

Phi ju peitkai ia uno uno u diengbah uba kyian bad pyiar 
ki tnad ryngkat ki hajar bad ki phewhajar ki sla kiba soh ha 
ki? Phi tip aiu kine ki sla ki leh? Ki long thik kum ka karkhana 
shna jingbam kaba trei kam da ka bor jong ka jingshai bad ka 
jingshit ka sngi. Ha ka por mynsngi ki sla dieng sla siej ki kjit 
ia ka Iyer jakhlia (Carbon dioxide) na ka Mariang ban shna 
jingbam katba ka pynmih bujii pat da ka Iyer khuid (Oxygen) 
bad shiteng na ka Iyer khuid oxygen kaba don ha ka Mariang 
la pynmih da ki dieng ki siej. Hato ngi la ju pyrkhat aiu kan jia 
ia ka pyrthei ka mariang lada yn weng bad pynduh noh ia ki 
dieng ki siej ne ki khlaw ki btap jongngi baroh ? Khlem artatien 
ka pyrthei ka mariang hi baroh kawei kan iynguh tang da ka 
Iyer jakhlia carbon dioxide ka bym bit satia ia u briew lymne 
ia u mrad ban ring bad pynhiar mynsiem. Ha kata ka por ki 
jingpang sniew bym don thylliej ban batai kin roi kin boi bad 
kin kynrup la u bynriew bad ia ki kynja ba im bakhih baroh ha 
sla mariang bad khlem artatien ka jingiap kan sar ia ka sla 
pyrthei baroh kawei. Ngi dei ban sngewthuh namar kata, ba 
ki sla dieng sla siej ki dei ki tor jong ka Mariang. Lada u 
bynriew u pynduh pyhjot ia ki khlaw ki btap u pynjot ia ki tor 
ka Mariang. 

Ki khlaw ki btap bad ki dieng ki siej nalor ba ki long ki 
tor jong ka Mariang , ki long ruh ki nongbat nongsumar jong 
ka sboh ka sbur bad ka dewlor. Ki thied jong ki ym tang ba ki 

ksoh ki ksam ha ka Mei-ramew ki da bat skhem ruh ia ka 
dewlor ba kan nym tuid nym pra bad ba u slap ka Iyer kin 
nym pharia bad ropg noh ia ka. Haba ka dewlor ka sah hajuh 
ka narig rben katba nang iaid ki sngi bad ki snem bad ka long 
kaba kordor eh na ka bynta ki jingthung jingtep namar ba dei 
tang ma ka kaba don ia ka bor ban sei ban pynmih. Ha kane 
ka dewlor ki don bun ki met bin bin kum ka nitrogen, ka 
phospherous bad ka potassium kiba long jingbam ban tei ia 
ki jingthung jingtep bad ki dieng ki siej. Lada la weng noh ia 
ka dewlor ka khyndew kan kylla dewksang ka bym donbor 
shuh ban sei ban pynmih. Ki ri shyiap ki kylla long ri shyiap, 
baiap bad ba lyngki namar ba ka dewlor kam don shuh. Ngim 
dei ban klet ba ka sla mariang ka shim por 600 snem ban 
lum ban kynshew shi-inshi ka dewlor. 

Nalor kitei ki kam bakhraw kiba ki khlaw ki btap bad ki 
dieng ki siej ki shakri la ka pyrthei ka mariang, ki larap ban 
pynlang dewlor shuh shuh halor ka dewlor ba ki jingthung 
jingtep bad ki dieng ki siej kin san kin plung kyrhai. Ka his- 
tory jong ka nongbah Babylon ba pawnam hyndai, ka nongbah 
Harappa bad Mahenjodaro ha them jong ka Wah Indus ki 
long ki nuksa kumno ki jah rngai na sla pyrthei bad ki kylla ri 
shyiap namar ba ki briew jong ki kirn suithiew bad burom ia ki 
ain ka Mariang da kaba ki leh pathar bad pynduh ia ki khlaw 
ki btap bad ki dieng ki siej baroh kiba don sawdong jong ki. 
Namar ka jingkhwan bad jinglalot ki hap ban siew ka dor 
kaba rem. Ka Mariang ka leng pyrshah bad u slap ka Iyer ki 

kylla long ki nongshun jong ki. Namar ba ym don shuh ki 
khlaw ki btap bad ki dieng ki siej ki ban teh ban bat la ka 
dewlor u slap bad ka Iyer ki pynpra bad rong noh la ka. Ka 
rep ka riang kam long shuh, ki dieng ki siej kim mih shuh bad 
baroh kaba don sawdong jong ki ka kylla synlen dewksang. 
Haba ka thung ka tep bad ka rep ka riang kam long shuh, ka 
wan ka nernsniew bad ka Tapthem. Ki briew ki hap ban phet 
sakma bad ki kjat sngi ryngkat u slap ka Iyer ki pynkylla n 
shyiap ia ki. Ai ba kane ka jingshem jong ki riewstad kan 
long ka jingmaham ia kane ka pateng. Ka jingkhwan bad 
jinglalot kala pynlong ia ki briew jong kane ka juk ban pom 
bad lute khlem jingisynei ia ki dieng ki siej bad ki khlaw ki 
btap bad ka por ka la del ba kin sngewthuh bad ithuh la ki 
dak jong ka Mariang lada iigi kwah ban pynirn ia ka pateng 
ka ban wan. 

Ki riewstad saian ki iathuh ba ki khlaw ki btap bad ki 
dieng ki siej ki don ka bor ban ring ia u slap bad ka Iyer. Ban 
shem ia kane ka jingshisha nyngkong eh ngi dei ban 
sngewthuh kumno bad ha kano ka rukom la pynlong ia u 
slap? Ki kjat sngi ki hap halor ki pung, ki wah ki duriaw bad ki 
dieng ki siej bad ki pynmih ia ka jynhaw urn. la kane ka 
jynhaw urn la rong noh shajrong ha ka dur u lyoh. Ynda une u 
lyoh u ia takhuh bad ka Iyer khriat ha suihbneng u kylla um 
bad hap ha ka dur jong u slap. Ha ri lurn une u lyoh slap ba 
khia u ia takhuh ia ki lum bad kylla slap. Hynrei ha ri thor 
bym don lum une u lyoh u la takhuh bad ki khlaw bad u kylla 

slap. Ka long ruh kaba shisha ba ki khlaw ki btap bad ki 
dieng ki siej ki pynmih jynhaw um bad ynda kila kylla lyoh ki 
hap pat ha ka dur jong u slap. Ha ki jaka thor bym don khlaw 
don btap u lyoh slap u i'aid lait namar ba ym don ba tan ba kjit 
ia u. Khnang ba ki ri thor madan kin loh slap uba biang ki dei 
ban don ki khlaw ki btap lym kumta kin kylla ri tyrkhong ri 
ryngkhiang. 

Lada ngi kren pat ia ki jingmyntoi ba ki khlaw ki btap ki 
ai ia ngi, kiba ngi iohi da la ki jong ki khmat; ym lah ban len 
ba ki long kum ka jaka jingkynshew kaba pyndap pynbiang 
la jan ia ki jingdonkam baroh jong u briew. Ki ai ia ngi kyrhai 
ki dieng ki siej, ki lyntang ki thaboh, ki soh ki pai, ki jhur ki 
jhep, ki phlang ki kynbat bad ki hiut ki hier kiba u briew u 
donkam. Hynrei katba ki jingdonkam jong*i briew ki nangbun 
katta pat ka jinglute bad jingpynjot ia ki khlaw ki btap ka 
nang jiir. Horkit hordang ngim dei ban leh marklet ba ki khlaw 
ki btap ki long ka spah ba la kynshew namar u bynriew bad 
namar ki jingthaw jingpynlong baroh ha ka Mariang. Nalor ba 
ki khlaw ki btap ki pynbiang ia ki jingdonkam jong u bynriew, 
um dei ban klet ba ki dei ruh ki nongpyniaid beit pymaid 
ryntih jong ka jingshit jingkhriat jong ka Mariang. Nalor kine 
baroh putet, ki khlaw ki btap ki long ki nongpynkhuid Iyer 
jakhlia bad ki nongpyndap ’erkhuid ha ka pyrthei ka mariang 
nalor ba ki long ki nongsumar ia ka dewlor bad ki nongpynlang 
la ka sboh ka sbur ha ka dewlor. Ka jingpule kaba sani ruh 
ka iathuh ba ki khlaw ki btap bad ki dieng ki siej ki tong ki 

nongkynshew um ha ramew ban bsa ia ki wahduit bad ki 
wahrit, ki pung ki pukri bad u briew u mrad, ki jingthung ki 
jingtep.ki sim ki doh bad baroh ki jingpynlong ha sta mariang 
kin i'oh kyrhai ka umbam ka umdih. Ha kane ka juk jong ka 
saian bad ka technology ka pyrthei ka pang jingsawa (noise 
polution) bad tang ki khlaw ki btap bad ki dieng ki siej kiba 
lah ban nguid ia ka jingsawa kaba pynmynsaw ia ka jingkoit 
jingkhiah jong ki jingthaw shityllup ka pyrthei. Namar kata, u 
bynriew u la dei ban shemphang ia kine ki jingshisha baroh 
bad ban kiar na kaba leh pathar ia ki khlaw ki btap. 

Ki tymmen jongngi ki long kiba stad bad kiba shemphang 
biang biang ia ki aih ka Mariang da kaba sumar kyndong ia ki 
la, ha ka trei ka ktah ne ka rep ka hang. Lada jia ba ki rep ki 
hang kim ju pynngat thala ia ki dieng ki siej. la ki dieng kiba 
heh ki shu ngor ba kin sei lung pat. Ha ki jaka kiba don tang 
ki dieng rit pat ki ri ia ki dieng symbai. Ha ki jaka bym don 
dieng don siej pat ki thung ki bet namar ki sngewthuh ia ka 
dor jong ki. la ki dieng bha ki pud ki sumar bad haba kin ai- 
ding ia ki lyngkha ki risai ki da sar ki da pynkhuid baroh 
sawdong ba ka ding kan nym lah jliah pathar. Ha ki tiong-um 
ki buh ka kuna ka adong ba ym bit ban pom ia ki dieng ki siej 
i'oh ba ka um ka rit ka rngat noh. Harud shnong rud thaw ki 
buh da ki ’lawadong ’lawkyntang ne ki ri-'iing ri-bynta ba ki 
briew kin thung dieng thung siej ban 'lada ia ka shnong ka 
thaw na u Kyllang ne u Niamsum. Kine ki bat ia ka jing'iaid 
beit laid ryntih ha ka Mariang bad ban khang lad khang lynti 

ia u shnong u thaw ban nym laid-wir iaid-pur, ban long ki trai 
shnong bad ki nongioh kynti ia kane ka ri kaba itynnad bad 
ithiang shisnieh ha ka pyrthei. 




Ka Jingthung Dieiig 


Ki khlaw ki btap ki la khyllem kila kyllon bad ki lum ki 
wah kila lyngkhuid. Ka dewlor ka tuid ka twa ha ka jingshoh 
u slap bad ka Iyer. Ki urn ki wah kila sdang ringswai bad ki 
pung ki nan ki la' sdang rngad. Lada kane ka jinglong kan i'ai 
neh ngim tip shuh shano kane kan lam. Ngi la kam ha ka 
juk kaba u mynhyndai u la lohi rngai mynba u ong ba ka juk 
kan poi ba ki lum kin kyang, ki khlaw kin ud kin iam bad ki 
wahbah bad ki wahrit kin lynniar kliang. Ka sla mariang ka ud 
ka I'am ba ka khwan bad ka lalot u bynriew ka dung kura ia 
ka khlem jingisynei. la ki aih jong ka la kheih dewthala da ka 

jinglute bad jingleh jubor. Ka dohnud u bynriew ka nang threw 
katba ka nang i'oh bad ka jingrunar khlem pyrkhat ka nangjur. 
Ka Mariang kaba long ka kmie ka la pang kala khrew bad 
kan num lah shuh ban khie khlieh lymda ka dohnud u bynriew 
ka kylla. Ki khlaw kiba ai jingkmen, jingtngen bad jingpynbiang 
kyrhai kirn don shuh. Ki urn ki wah kiba pynhun pynshngiam 
ki dap da ki jakhlia jakhlait bad ki kynja bih har rukom. Lada 
ka jinglalot kam kynriah na u bynriew bad ba ka jingtipbriew 
sa shisien pat kam synshar, kajingiaid rynlih kaba ju don ha 
ka Mariang kan duh noh bad kan lynsher pyrshah ia baroh ki 
jingpynlong ka Mariang. 

Ha ka dor jong ka rep ka riang bad ki den um ngi la duh 
bun ki khlaw ki btap. Katba ha ka dor jong ka jinglalot ngi la 
duh kham bun. Bun ki khlaw ki btap kiba u Ni u Kong ki la ieh 
shadien na ka bynta ki pateng ki ban wan ngi la byndi ia ki 
bad ailad ia ki riewrunar khlern dohnud ban lute. Ha ka dor 
jong u sbai ki synlen ki lyngkhuid ki lum ki wah. Lada kan iai 
long kumne ka lawei jong ka ri bad ka jaitbynriew ka don ha 
ka jingsyier. Kumno keih ngin pyllait na kane ka sohsat. Ka 
ri bad ka jaitbynriew ka donkam ia ka jubab kaba hok bad ba 
sngur lym kumta ka jingbym kyrmen ka ap ha jingkhang ia ki 
jingpynlong baroh ha ka Mariang 

Hato ngi ju bna katno hecter ki khlaw ngi duh shi snem? 
Phi ju peitkai katno tylli ki kali kit dieng ki hiar shisngi shisngi 
bad katno hajar thup ba ngi thang shisngi shisngi ha ki dpei 
bad ki pajwa thang shun ! Kine keih ki dei ki nongshun kiba 

kit noh ia ka jingim na ka ri jongngi. Lada ngim don da kano 
kano ka lad ban khang ka dewlor baroh na ka ri jongngi kan 
tuid sha ri thor bad kan sah sa tang ka dewksang dewlyngki 
ka bym don bor shuh ban sei ban pynmih. Lada ki fum ba 
pyngngad, ba itynnad bad ba seisoh jong ngi kin kylla long 
kiba lap bad ba lyngki tang nainar ka daw jong ka jinglalot 
spah khlem pyrkhat. kan long kaei kaei ka ban pynpait ia ka 
dohnud jongngi. 

Ki riewstad ki ong ba ka jingblaw bad jingsngewsih 
kam ju pynkha sbai. Ka khot ia ngi ban trei bad ban pyrkhat, 
Ym don kaei kaei kaba u briew urn !ah ban leh lada u mon. 
Ka Mariang kam adonn ia u briew ban pyndonkam la ki dieng 
ki siej hynrei ka adong la u ba un lute bad leh thurmur. La ka 
jinglalot spah ka la khring ia kiba bun ban lute bad pynjot ia ki 
khlaw ki btap hynrei to ai ba ka jaitbynriaw pat kan pynkyndit 
bynriew la ki sha ka jinghusiar bad jinglong adkar.Hoold ngi 
la duh hajar hajar hecter ki khlaw ki btap, ai ba ka jingtipbriew 
pat kan khyllie biang ia kine ki khlaw ba la duh. 

Ka Sorkar ha ka jingkit khlieh jong ka kala buh ia ka 
Social Forestry ban hikai thung dieng ia ki briew bad ai symbai 
ei ia ki ban thung ha la ki bri ki bsah bad ki khyndew ki 
shyrap. Ngim dei ban khmih lynti tang ia ka sorkar ban leh ia 
kane ka kam. Ka long ka kamram jong uwei pa uwei u 
nongshong shnong ban thung dieng lada ngi angnud ba ka ri 
jongngi kan dap kan biang bad kan pahuh pahai. Ka Mariang 
ka ai sngewbha ia ki dieng ki siej ba u briew un pyndonkam, 

u briew pat u dei ban sngewthuh la kiba kumno del ban khet 
bad pyndonkam bad ia kino pat u dei ban ri ban sumar. Shisien 
ba u la pom bad pynngat ia kino kino ki dieng, urn dei pat ban 
klet ban thung bujii ha ka jaka jong ki.Oei tang kane ka 
jingshemphang kaba ka Mariang ka kwah na u briew ba ka 
Mariang kum ka kmie kaba kdup ba kynthup ia u kan long 
kaba koit ba khiah krat. 

Ym lah ban len ba ki khlaw ki btap bad ki dieng ki siej ki 
long ki nongpyndap pynbiang ia ki jingdonkam jong u briew 
naduh ki soh ki pai, ki jhur ki jhep, ki jyrmie ki jyrthang, ki 
shriew ki phan bad ki phlang ki kynbat, ki long ruh ki nongbsa 
ia ki jingdup jingri bad ia baroh ki jingthaw jingpynlong ha ka 
mariang. Namar ki jingdonkam jong u briew na ki khlaw ki 
btap, ki dieng ki siej ki bun eh bad ki lah ban lut noh; donkam 
ia u ba un thung bad pynroj khnang ba un nym khuslai eiei. 

Ka Social Forestry ka ai ka nuksa da kaba thung dieng 
ha ki jaka kiba khali, ha ki arliang surok, ha ki jaka paidbah 
bym don dieng, ha ki compound skul bad college, ha ki com- 
pound iingmane, ha ki compound durbar shnong bad ka kular 
ruh ban pynthung dieng ha kino kino ki jaka kiba ki trai khyndew 
ki ai. Lymda u paid nongshong shnong u sngewthuh ia la ka 
jong ka kamram bad u ia snoh kti lang bad ka sorkar; kan da 
long kaba eh ban khyllie pat ia ki khlaw ki btap kiba ngi la 
duh. 

Ly\.\o\i; - 8 
Ki DpeK Ki Pajwa bad kiwei 

Lehse kane kan pynlyngngoh balei ba ngi dei ban la 
kren shaphang ki dpei. ki pajwa. ki tyndur bad ki krem-thang 
rnga. Ki lyngwiar dpei u Khasi ki long ki .shlem jong ka longiing- 
(ongsem bad ki nongsaih dur jong ka pyrkbai ka pyrdain - ki 
kpepjong ka kolbhof bad literature jojig k.i jaiibynnew Nangne 
ki t'jid ki punnanj bad ki p’'r;f>ka'T». ki kjni bad ki knanalarg 
ban lyf'igsyun ka pvrkhat ka pyrdain I, ad nar>gr>^; ki t)er ki 
phnang ki sur i n;arvnth'ng bad ka 

duitara kiba kynthrff mi ka , .giKai’ bad j:riytngarn 

mynsiern. Nangne ruli ka pdai? ka Ive.bi.i'i ka saitthrna ka 
saitktien, ka sengkur ka ser.gktia ba ka laitbynnew kan iaid 
da ka jingphuhmat shilynter. 

Ha ki por hyndai k Aoe ka jinglong ka bit ka biang ba 
dang don bydai ki ding ki siej bad ki khlaw ki btap. Mynta, ki 
khlaw baroh naruh nong ki la lut bad ki bnew kila hap ban leit 
jngai bah ban wad dieng-iap. Khlem artatien ki dpei sliew- 
ding ha ka juk mynta ki kylla long ki nongshun jong ki dieng 
ki siej bad ki khlaw ki btap - ki nongshun jong ka Mariang hi. 
Bun ki i'ing Khasi ki pynlut la ka tiang bad ka pyrem ha kaba 
!um dieng ban loh shet loh tiew ha ka per lytur. Kane ka la 
lute bor bah ia ka bor met bad bor trei ki briew. Ha ka jingwad 

bniah la lap ba kawei kawei ka Ting Khasi ka pyndonkam yn 
duna 200 k(t ki dieng shisnom sliisnem, kata rub lada ym ri 
sniang ym ri syiar. Lada kane ka jmglong ka Taineh katno 
slem eh kein ki dieng ki siej bad ki khlaw ki btap jongngi kin 
shan ! 

Bun na ngi lehse ngim tip haduh katno hecter ki khlaw 
ngi pynduh shisngi shsngi tang ha kaba !uin diengiap na ka 
bynta ki dpei jongngi. Tang hapoh sor Shillong ki dpei ki bam 
haduh ar hecter eiei ki khlaw shisngi. Ka jingwad bniah ruh 
ka Tathuh ba 95% na ka 1 00% ki dpei jongngi kirn long kiba 
syor namar lai bynta na ka saw bynta jong ka ding ka shu lait 
ei sharud. Khamtam ha nongkyndong bun na ki dpei ki long 
kiba tdem bad bym syor d(ng bad bun na ki Ting ki long kiba 
sop-pring. Ki riewstad jong ka Medical Science ki lap ba kano 
kano ka kynthei kaba shet jingshet ha kum kine ki dpei 
hapdehg lai bad saw kynta shisngi ka lah ban kjit ia u tdem 
uba ia ryngkat kumba 200 tylli ki sikret sha ki tor jong ka. 
Namar kata, ki dpei kiba tdem bad bym syor ym tang ki 
pynsep ei ia ka ding hynrei ki long kiba mynsaw ruh ia ka 
jingkoit jingkhiah jong ki briew. 

Kane ka jingong lehse k«j" pynsngew sammut ia ki 
nongkyndong kiba don byllai ki dieng ki siej bad kiba shaniah 
tylli ia ka shet ka tiew ha ki dpei. Hynrei kin ia mynjur pat bad 
kane ka jingshisha ba ki dpei jong ki ki long kiba tdem bad 
bym syor ding. Kane ka long kawei na ki dawbah balei ba ki 
nongkyndong kirn da long kiba koit ba khiah krat khamtam ki 

kynthei. Hyrire> ka rnat kalia khar" kongsan ba ngin ia kren 
hangne ka long ka jfngpynsep ei (ia ki phew phew hecter ki 
khiaw ki blap fchisngi sniang! ha ki dpei jongngi. Lada ki 
briew kim kylta bad Da agi aang sitaaiah la ka shet ka tiew 
tang ha ki dpet lehae ym sle'r> ba ki khiaw jongngi kin lut 
noh. Wat k' btievv kiba shotig ba safi tia sor ki wan kit dieng- 
thang na nongkyndoiig ha ka dor kabi- 'em. Ka petrol kaba 
ngi del ban iiyndi.^nkarn na ka byntr* 'x'wei pat k' kam kiba 
kham donkam ngi hap ban pynlut na bynta ban kit dieng- 
tlung 

Ha kine ki snem ka la don kiiyndiat ka jingkylla ha ka 
rukom shet rukom tiew. Mynta, khamtam ha sor ki la 
pyndonkam da ki stove umphniarig sharak, da ki gas stove 
bad ki dpei electric. Kine ki rukom dpei yyn tang ba ki tiar ki 
tar ki khuid ki suba wat ki iing ki sem ruh ki lait na ka sop 
pring bad ki kham k!oi shibun ban shet ban tiew. Ki briew ki 
kham lait na ka pang ka shitom namar ki lait ban ring bad 
pynhiar mynsiem ia ka Idem ding. Ka da long shisha kaba 
kmen ban i'oh ki i'ing shetja kiba klv.iid ba suba kiba lait war 
na u tdem na u pring. Nalor kata, ka jingpyndonkam ia kitei ki 
rukom shet ba thymmai ki pynduna ym tang ia ka jinglut ka 
jingsep hynrei ki kham pynioh por ruh ia ki briew. Mynta ka 
ding kam sepei shuti namar ba lah ban pynlip bad pynmeh 
katba ngi donkam. 

Kane ka dei ka juk ka electric ha kaba la jan baroh ki 
nongkyndong kila ich bad kan long kaba myntoi shibun ia ki 



40 


lada ki shim ia kane ka kabu. Da kaba leli kumne ki dieng ki 
siej bad ki khlaw ki btap kin nym iut. Nalorkata, kiri kham 
loh por ruh ban trei ban ktah bad ban kamai. Lada baroh ngi 
pdiang ia kitei ki rukcm shet rukom trew thymmai ka ri jongngi 
kan nym kyrduh dieng kyrduh siej lano lano ruh. 

Bun ngi pyrkhat ha ki niut ki ^ ki long targ ki atiar ba 
bit ban bam tang ki mrad k! nr<»r!g bad ki ; rgri jingdup ne 
kiba !ah ban long tang ki kynja sboh. Ki riewstad mynta ki lap 
ba kine ki lah ban pynnvh ka gas h:i kaba ngi lah ban 
pyndonkam ha kaba shet ba fiew ha ka dor kaba tad eh. 
Kane ka pyni ba ha ka Mariang baroh ki kyrija met ki long 
k'ba myntoi ia ii briew Tang namar bai' shet ia ka ja ka jhur 
vvat ai ba ngin long nongshiin ia ka Marian;] Mynta iei lei ki 
newstad kila lap sa la ki bor kiat sngi (solar energy) ha kabu 
ngi tail ban shet ban tiew Ka h longngi ka loh sngi 1 50 haduh 
200 sngi shisnern bad kane kan kham pynduna shuh shuh ia 
ka lingduh bad jingjulor ki khlaw ki btap bad ngin kham riewbha 
shibun da kaba shii.i ia kine ki lad ki kabu. 

Tang ha ka jyila Megfialaya ki don ym duna la ka 10 
lakh tylii ki dpei kiba siiew ding da u rnga ne da ki dieng 
Khamtam lei lei ki pajwa tnangshun ki long kum ki rakot bam 
khlaw, Ki jaka kiba mynno mynno ki long ki lawbah lawsan 
niynta kim don dieng shuh wat tang ban thang. Ka Ri Bhoi 
kaba tap synhia da ki khlaw ba rhen mynta ka slang lar ha 
ka jingthang rnga. Ka por namar kata, kam slem shuh ba 
kane ka jingkhwan bad jinglalot spah u briew kan pyntyrkhong 

riaw la ka ri jongngi haduh ba ka thung ka tep bad ka rep ka 
riang kan da duh kan da tyrkhong. Ki jaka kiba mynno 
mynno ki long ki thiar jong u soh u kwai mynta ki la kylla 
shrah namar ba ka khlam bad ka tram kala ban. Lada ngi 
ieit ia la ka jong ka ri shisyridon ngi la dei ban sangeh ka 
thang pajwa, ka thang rnga bad ka thang shyrti bad lada 
ngim patiaw ngin babe kylla ynda ka Mariang kala kylla 
nongshun pyrshah la u briew. 


U Briew bad ki sim ki dob 


Phi ju pelt shin kumno ki sim ki leh haba ki kynja khlieng 
ne kynja dkhoh ki swait ki her ? Kumne kumne kin ai khubor 
ha la ki para sim bad para jingthaw ba ka jingma ka don bad 
ba kin husiar ia lade. Ki sngewthuh ia ka jingma bad ki husiar 
ia la ka jingim thik kumba husiar ki briew haba ka jingma ka 
don. Ka bor sngewthuh kaba rnaian ka trei hapoh jong ki 
kumba phieng u briew haba ka jingma ka don. Katno ngut na 
ngi kiba iohi ia ka Kympiat kumno ka pah ka kyrkait na kawei 
ka dong sha kawei pat ka dong jong ka khlaw haba ka lohi 
briew. Kumjuh ruh U Kaitor haba u iohi ba rung briew ha khlaw. 

Kine kj dei ki nongai khubor jong ka khlaw: ki nongsyntiat 
kiba i'athuh ba u nongpynjot u rung sha ki jaka shong jaka 
sah jong ki bad ba baroh ki jingthaw ha ka khlaw ki dei ban 
phikir ia la ka jingim. 

Kawei kaba shoh ha ka jingrnut jongngi ka long bale! 
mo ba ki sim ki doh ki niew ia u briew u nongshun jong ki uba 
runar la kat ka khlieng ka dkhoh. Namar ki tip ba u briew u 
dei u nongpynjot jong ka shong ka sah jong ki bad u 
nongpynduh ym tang ia ki jingbam lingdih jong ki hynrei u 
nongshun ba radbah wat jong ka jingim jong ki hi Wat la u 
Nongthaw hi ii pynlong ia u bynriew u syiem jong ka sla 
mariang, u Nongthaw hi u pangnud ban i'ohi ia ka jingrunar ba 
khlem dohnud jong ii; u bym salia ban pynduh ttiiaw la kiwei 
pat ki para jingthaw na sla mariang. 

Ki dak ki shin ha ka Mariang ki ai ka jingstad ba u 
bynriew un sngewthuh ba ki sim ki doh bad ki mrad ki mreng 
kim dei tang ki jingkhawai shngiam ba pynhun ia ka dohnud 
jong u hynrei ki lok kiba don ia kajuh ka hok hormot ban im 
ban khih ha sla mariang na ka bynta ka jingbha bad jingmyntoi 
jong.u hi. Lada u bynriew u kwah ban im ka jingim kaba kmen 
bad kaba palei, nyngkong eh u dei ban tip kumno ban im ha 
ka jingsuk bad jingpalei bad kiwei jjat ki para jingthaw shityllup 
ka Mariang. Lada kane ka jingshemphang kam parpaih ha ka 
jingim jong u, khlem artatien un long uba jynjar bad kordit 
sat. 


Ha kine ki khyndiat snem ka la don ka jingktah ia ka 

dohnud jong ki riewpyrkhat haba ki lohi ia ka jingjutor bad 
jingduh jait jong ki mrad ki mreng bad ki sim ki doh bad ki 
mrad ki mreng kiba u ju iohi kirn don shuh. Ki sngewthuh ba 
lada kine kim don shuh na sla khyndew ka pyrthei hi kan 
long kaba kynjah bad ba khlem dur khlem dar. Ka shai kdar 
ha u ba lada u dei ban im kaba kurn kata ka jinglong, ka 
lingkmen bad jingsngewbha kaba long ka mgiew jong kajingim 
jong u kan iohnoh ia u. Ka jingblaw bad jingtngam kan syrtshar 
ia ki khiaw ki btap syriem kum ka iingjah. 

Hapdeng jong kine ki syngwai pyrkhat ki riew 
shernphang ki ieng ban dawa na ki bor synshar ia ka jaka ba 
kyrpang ba kine ki mrad ki mreng bad ki sim ki doh ba kin 
shong kin sah bad ba kin roi kin par. U mynbarim haba u buh 
la ki Lawlyngdoh bad ki Lawkyntang kam mut eh tang ban 
pynshong pynsah ia u ryngkew u basa, u'mang ruh ba kine 
kin long ki jaka shong jaka sah jong ki sim ki doh bad ki mrad 
ki mreng. Ka Mariang ka la dep ai jingbikai ia ki ba ka jingsuk 
jingkynjai jong u bynriew ka shong shibun ha kaba u 
sngewthuh ba kine ki para jingthaw ki long ka bynta jong ka 
jingim jong u. Hynrei ka matti ba runar jong u bynriew kam ai 
Jingsuk ia ki hangta ruh: ba ki riew pyrkhat kim banse ban 
pan kyrpang na ki bor synshar ban buh ki khiaw ba kyrpang 
kum ki Wild Life Sanctuary na ka bynta jong kine ki jingthaw 
ba kin im suk im sain hangta. Ha ka jylla Meghalaya ngi don 
bun ki Reserved Forests kiba ka sorkar ka sumar ym tang ia 
ki dieng ki siej hynrei ki ai jaka kyrpang ruh ia kine ki jingthaw 
ba kin im kin khih bad ba kin roi kin par. 



Ngim del ban klet ba kawei pa kawei ka jingthaw ne 
jingpynlong ha ka Mariang ka don la ka bhah ka bynta kat- 
kum ka jingbuh ryntih u Nongthaw u Nongbuh kaba ym bit 
satia ban pynthut. Ka jingpynthut kaba khyndiat ka lah ban 
kyrtoh lyndet ia^ bynriew namar ba ka jingim jong u hi ka 
sdien tylli ha ki para jingthaw. Lada u bynriew urn nang ban 
burom ia ki aih ka Mariang lymne sngewthuh ba kiwei pat ki 
para jingthaw ki don ia ka hok ban im bad ban roi ban par; u 
ruh un jah noh na kane ka sla pyrthei. Ha ri India ki don 
kumba 45 hajar jait ki dieng ki siej bad ki phlang ki kynbat 
bad kumba 65 hajar jait ki sim ki doh bad ki mrad ki mreng. 
La ong ba ha ki khlaw jong ka Meghalaya la lap ba ki don la 
jan baroh ki jait dieng jait siej bad jait jhur jait jhep bad kumjuh 
ruh ki jait sim jait doh kiba don ha ri India. Khamtam lei lei ha 
ka liang jong ki kynbat dawai, ka Meghalaya ka long kawei 
na kiba riewspah tarn. Katne ka long ka jingkyrkhu kaba ka 
Mariang kala ai sngewbha ia ngi bad kine ki jhur ki jhep, ki 
phlang ki kynbat, ki jyrmie ki jyrthang ki san ki plung bad ki 
roi ki par namar ki sim ki doh bad ki mrad ki mreng ki ai buih 
ai sboh ia ki. Namar kata, to ai ba ka jingshemphang kan 
synshar ia ka jingim u bynriew ba un sngewthuh ba lada u 
kwah ban im ha sla jong kane ka pyrthei ha ka jingsuk bad 
jingkmen, u dei ban ai ka jaka shong jaka sah ba kyrpang ia 
kine ki jingthaw bad shisyndon u la dei ban pel shkor ba ki 
sim ki doh bad ki mrad ki mreng ki dei ka bynta jong ka 
jingim jong u. 

LYNI\NON€-IO 

iada ia kf Mrad ki Mreng 
Ki Sim ki Doh 


Haba ka khmat jongngi ka peit sha ki jingitynnad ka 
Mariang, ka pyndap la ka dohnud jongngi da ka jingkmen. 
Haba ngi lohi pat haduh katno ba ka matti u briew ka la 
pynjot ia ka Mariang ka dohnud jong ngi ka pang. Ki sun kiba 
ngi ju lohi man ka sngi ngim iohi shuh la ki. Ki sher syngkai 
bad ki dohkha kiba ju jngi ha k' thwei bad ki pung kim don 
shuh bad ki khrnot ki nsarg kiba ngi ju lobsngew ngim 
i'ohsngew shuh. Lajan 'oaf( h ki iingai sbiin kiba ka Manang 
ka ai ha ki jingthaw tiad iingj.ynlonq l)a kiy dih dap rnynsiem 
na ki pukri ka jingim ki la i.dang ban )ah rngai na sla pyrthei. 

Kaba nyngkong eh kaba ngi dei ban lathir latai ka long 
ban shem la ka daw balei ba ki sim ki doh bad ki mrad ki 
mreng ki sdang jah rngai na sla pyrthei. Ka daw kaba 
nyngkong eh ka long ka jingngeit ba kine ki long ki jingai jong 
U Blei ia ngi u bynriew ba ngin bam ngin dih bad pyniap 
katba ngi mon. Dei kane ka jiogsngewttiuti kaba la pyninng 
ia ngi ban shikar bad pyniap khlem por khiem samoi. Kaba 
ar pat ka long ka jingpynkhyllem khlem pyikliat ia ki jaka 
shong jaka sah jong ki bad pynduh jait ia ki diengsoh diengpai 
kiba ki bam. Ha ka jingshyrti lyngkha bad jingthang pajwa u 
briew u la pynkhyllem lut la ki diengjri, ki sohjamew, ki 

sohrynse, ki sohlakhar bad kiwei haduh ba ki sim ki doh kim 
loh jingbam shuh. Ki mrad ki mreng kiba ju bam da ki Sohlang, 
ki soh tiai. ki soh lyngkait, ki soh khyllung bad kiwei kim don 
shuh namar ba fa pyngngat lut ia ki. Kumta ki sim ki doh bad 
ki mrad ki mreng ki hap ban her i'ap bad wad da ki jaka kiba 
sngaih bad ba don pahuh ka bam ka dih. Ka ri War, Ri Bhoi 
bad ri Lyngngam kiba mynno mynno ki long ki ktem jong ki 
skei, ki sier, ki dngiem, ki hati bad kiwei kiwei mynta ki la 
stait iar. Ha ka jingkheih jong ki riewstad tang ha ri Khasi ngi 
la duh haduh kumba 60 jait ki sim ki doh bad ki mrad ki 
mreng. Wat la ka Sorkar ka fa pynmih bun ki adong adit 
pyrshah ia ka jingpyni'ap pathar pynban kine ki aih kim lah 
satia ban trei kam haduh katta. La ka Sorkar ka la buh ia ki 
khlaw kyrpang pynban ka jingkhwan lalot jong u briew kam 
kheih snep ei ei ia kane bad kito ki nongpyntrei kam ia kane 
ka aih ma ki hi ki long ki nongsylla. Ka Wild Life Department 
ka la pyrkhing tyngeh khamtam lei lei ban pyniap ia kito ki 
mrad kiba la jan duh jait bad kine ki long 70 jait ki mrad heh, 
22 jait ki mrad bapar bad 41 jait ki kynja baher. 

Hynrei baroh ki aih kiba kaSorkar ka pynmih ki dei ban 
i'oh ka jingkyrshan bad jingiatrei !.’'ig u paidbah ha ka ri naduh 
u nongsor haduh u nongkyndong. Lym kumta, kine baroh ki 
aih kin shu sah tang ki aih ha ka kot sada. Ki durbar shnong 
ki dei ban teh pyrkhing ia kine ki aih bad pynshitom jur ia kito 
kiba pynkheih. Ki briew kiba shong ha ki sor ki don sa kane 
pat ka bynta ba kin leh- 

i) Kin sangeh shisyndon ban thied ia kino kino ki tiar ki 
tar ba la shna na ki shyieng, ki snieh, ki reng bad ki bniat ki 
mrad. 

li) Kin pyntip niardor sha ki bor sorkar lada ki lap iano 
Vano kiba wan tyrwa die ia kiba kum kine ki jait mar. 

iii) Dei ban pynkhih la ki bor sorkar ban adong pyrkhing 
ban pynduh bad pynjulor ia ki khlaw btap. 

IV ) Dei ban pynroi ia ka mynsitm sngewlem ia kine ki 
para jingthaw da kaba kieng atiar ia lade da ka jingtip ia ki ain 
ki kanun baroh kiba ia dei bad kane ka kam. 

Kum ki briew kiba shai ngi la dei ban wad bniah balei 
bad na ka bynta kaei ka daw ba U Blei Trai Kynrad u buh ia 
kine ki jingthaw ha sla mariang. Lada baroh ngi don la kajuh 
ka jingthmu khlem artatien ngin iada la ka jingduh jait irat 
long kine ki para jingthaw na sla mariang, namar, ngi da tip 
skhem ba ka jingduh jait jong ki kan kyrtoh lyndet ia ka jingim 
u briew hi. 


I I 

LYx\]VOi\G - 11 

Ki Sim ki Doh bad ka Matiaiig 


Hato ngi la ju khan bad pyrkhat a'lu kan jia lada baroh ki 
mrad ki mreng bad ki sim ki doh ki duhjait bad jah syndon 
thiaw na sla mariang? Ym tang ki khlaw ki btap kin blaw kin 
tmang hynrei kan lynsher tyngeh la u bynriew bad ei ei kat 
ba don ha ka mariang. Ka Mariang hi kan sdot kan swai kan 
tyrkhong. Ki dieng kt siej bad ki syntiew ki skud kiba ju kyrsha'^ 
bad pynkmen ia ka dohnud u briew kin tram kin tyrkhong. Ki 
wahduit ba kmen bad ki umpohliew ba kyrsoi kin ran kin rngad 
bad ka khyndew kaba ju ssi ju pynmih ia ki soh ki pai bad ki 
iingdonkam baroh kan sti kan lyngki. Lada kata ka apot sngi 
kan jia khlem pep u bynriew bad ki jingpynlong baroh ha ka 
Mariang kin kyrthat lynga ha ki thwei umksang naba baroh ki 
jingiaid beit iaid ryntih ha ka Mariang ki la kynriang ki la bakla. 
Dei kane keih ka dawbah balci ba U Blei T rai Kynrad u buh 
lang ia u bynriew ryngkat kine ki jingpynlong ba kin im suk im 
sain ha sla mariang bad ba kin ioh ia kajuh ka hok nongkynti 
ban im, ban roi bad ban kmen ha sla pyrthei. 

Ban pynshisha kumno bad ha kano ka rukom ki sim ki 
doh ki don ka jingiadei kaba pyrkhing bad ka Mariang, ki 
tymmen Khasi ki don kane ka jingi'athuh khana pateng ha ki 
khnong ki khriang ka history. La ong ba ha ki sngi jong u 
Mailong Raja jong ka Hima Madur-Maskut la don kawei ka 

jingjia kaba kham khyllah kaba dang sah nanglit haduh kine 
ki sngi; kaba ai jingmut shibun eh ia ngi ki longdien ban 
sngewthuh haduh kalno ka don ka jingiasnoh kaba rdin 
hapdeng ki sim ki doh bad ka Mariang. U Matloiig Raja u long 
u syiern uba khtaw bad ba donbor uba ka hiina joiig u ka Var 
naduh Ri Bhoi shaauh fli Thor Jaintiapur. Ynda ki thma ki 
ktien ki la kul bad ba Ka jingsok jinysain ka la synshar ha ka 
hirna, u syiem u la kwah oan leil jngoh la i. i m khun ki hajar. 
Ryngkat ki shipai ki swar bad ki nongbud nongrap u shong 
kynshreng halor u kulai dai ig step ban ieit stvi Ki lhaih Railong 
long ka Ri Bhoi. Ka dohnud )ong u Ka ki ion ka phuhinat kiim 
u ‘nai khadsaw synia haba u laid lyngba ki ki'iaw bajngurri 
bad ba I’ai lyrngarn ha ia pvndeny pynkup da har lukom ki 
syntiew ki skud; Ki wahcuid ba;Mingium bad ki kshaid ba 
rymphum kiba fhadongi haloi ki not ki rarn bad ki rrsawlong 
mawteh. Ka dohnud )ung u ka kmen haba u iohsi.yow la ki 
sim ba ki pah bad ki kyrkail. Da shisha ka dohmid jong u ka 
dap haba u i'ohsnyew ia ki risang ba ki pah bad ba u lohi ia ki 
skei bad ki sier ba ki 'a ryngkoh ki la ryngkar.g bad ki 
‘langkhlaw bad ki ’siprut ba ki la mastieh ha ki pyntha Lei 
lei haba u iohi la ki ly.igkha ki hali ryngkat u kba ba noh 
pynkhun bad ba stern, ka dohnud jong o ka shadkinen. Ka 
la dei ruh ka por ban ot bad ba ki nongiep ki la bun karr. ban 
lum ban lang bad ban shoh ban tern. Ha kane ka jingiaid 
lynti u wan poi ha kawei ka lyngkha ba dang dep ot bad ba 
ki song kba ki dang don ha kyntem. Kumta kumta hi ka 
dohnud jong u ka pang bad ka jingbitar ka kiew haduh ki 

rengmat haba u Tohi ia ki spah ki hajar ki saro ki hiar ha 
kyntem ban puh la u kba khlem jingtieng bad khlem 
jingkhaweit. 

“Khuti ka mare”, u kren dom ha la mynsiem, “haduh 
katne kine ki sim ki nud ban tuh ban lute pylleih pylleih ha 
khmat jong nga u Syiem na ki nongrep bapli khlem jingisynei 
! Ym la shonghok ha khmat u briew U Blei ba kum kine ki jail 
jingthaw kirn dei satia ban im! Lehse da kaba nga leh kumta 
ki khun ki hajar jong nga kin lait na ka thngan ka jingit, ka 
kyrduh ka kyrtan. Kine ki dei ki nongshun jong ka jingshem 
bha ki khun ki hajar jongnga. Kane ka dei ka dawtynrai balei 
ba ka kyrduh kyrtan ka wan ha ka hima jongnga,” u pynkut. 

Tang shu poi ha i'ing syiem u ai ka hukum ba dei ban 
pynduh jait khoit ia ki kynja saro baroh na ka hima jong u. Ki 
paitbah ryngkat ki briew jong u ki hukum ia ki shnong ki thaw 
baroh ba man la uwei pa uwei u shynrang u dei ban shna 
‘tieh-patur’ ‘tieh-khnam ban beh thong ia ki saro. Hadien 
khyndiat bnai ia ki saro baroh la pyni'ap na ka hima jong u. U 
Syiem bad ki paitbah ki dap da ka jingkmen ba mynta ka 
hima ka la lait na kine ki nongtuh nonglute ia ka jingbam 
jingdih jong ki. Hynrei phi tip jia ai'u hadien jong kane? Lehse 
tang kito kiba shemphang ia ki aih ka Mariang ki Toh ka 
jubab kaba biang. Ngim dei ban klet ba ha ka Mariang ka don 
ka jingiadei i'asnoh kaba ryngkhing haduh katta katta 
hapdeng ki jingthaw bad jingpynlong baroh. Ka aih jong ka 
mariang ka iathuh ba ym don jingthaw satia ha snieh mariang 

kaba lah ban im tang da lade hi bad ia kata ka jingpyn'iaid 
ryntih kaba don ha ka mariang da lei lei ruh ym bit ban pynthut 
ne pynkhongpong. Ka jingpyni'ap lut ia ki saro ka long pyrshah 
ia ki aih ka Manang kaba pynthut la ka jingiaid beit iaid ryntih 
kaba don ha ka. 

Kane ka khanatang ka lathuh ba shisha ki nongrep ki 
ioh khambun u khaw u kba ha ka snem kaba bud. La ong ka 
la long ka snem kaba nyngkong ba ki nongrep kin ioh pahuh 
pahai u khaw u kba. Ki thiar kiba mynno mynno kim ju dap 
mynta ki borti mam. Ka la don ka jingkmen bad jingphumat 
kaba khraw ha ka hima. Phewse kata ka jingkmen bad 
jingphuhmat ka neh tang shipor. 

Balei mo ka long kumta ? Ha ki aifi jingpyniaid ryntih ka 
Mariang ka don kawei ka jingshisha kaba ym lah ban i'aid 
lyndet. Ka long kaba shisha ba ki saro ki puh ki lute ia u 
khaw u kba, hynrei ym dei pat ban klet ba ki dei ruh ki nongit 
ksaih it ksiah ha ki pynthor ki hali mynba u kba u dang lung 
u dang pun. Kine ki sim kim ailad ia kine ki ksaih ki ksiah 
ban roi bad ban bam ia u jyntang kba. Haba kine ki sim kim 
don shuh ki ksaih ki ksiah ki roi parum pareh bad ki bam 
khlem jingisynei ia ki jyntang kba. Haba kine ki ksaih ki ksiah 
ki bam ka iapser bad ka tram ka kiew ha ki pynthor ki hali 
haduh ba u nongrep um ioh ei ei shuh. Kane ka jingjia ka la 
jia ha ka hima Madur Maskut. Ka ser bad ka tram ka rap ka 
boi haduh ba ka jingpynmih khaw mih kba ha ka hima ka hiar 
jrut. Haba ka rep ka hang ka duh, ka jingduk jingkyrduh bad 

ka nemsniew ki ban ia ki nongrep. U Syiem Mailong Raja u 
kulmar jingmut wit bad urn tip shuh kumno yn ieh. Ynda u la 
ia shong ia pyrkhat bad ki riewshemphang ha ka hima u sa 
lap ba ka aih kaba u phah pyniap ia baroh ki saro ka long ka 
daw kaba long pyrshah i? ki aih ka Manang. Shisyndon u 
weng noh ia la ka hukum bad suki ka jingVaid belt Taid tyntih 
ha ka Mariang ka wan biang ha ka hima jong u. 

Hato phi tip balei ba u men khasi urn ju riam lymne bam 
ia ka Phreit? Lehse ha ki khanatang la lathuh ba u briew bad 
ka phreit ki don ka tang ka kular hana, ba ka phreit ka iathuh 
bad aibuit ia u bynriew kumno ba u lah ban pyndkut ia u 
thylliej u khia bad lah ban pynkyllon ia u Diengiei Namar 
kane ka daw, ong ka khana tang ba u bynriew un shah ia ka 
ban bam ia u symbai u rnai na ki lyngkha ki risai jong u.Ka 
jingwad bniah ka iathuh ba ka phreit ka long kawei ka nongi't 
ksaih it ksiah kaba stad. Kaba long ka jingkyrkhu ia u nongrep. 
U Khasi jongngi u tip ia ka jingmyntoi jong kane ka sim bad u 
kwah ba kan nangroi parum pareh kum ka paralok ba bha 
jong u. 

Shisyndon ngi la del ban weng ia ka jingpyrkhat bakla 
ba ki sim ki doh ki dei ki nongshun u briew hynrei ki 
nongpyniaid beit pynfaid ryntih ia ki aih ka Mariang. Ngim 
ngeit satia ba don briew ha ka pyrthei ki ban isih ne isaitmet 
ia ki sim ki doh. Ki long ki jingthaw kiba itynnad bad kiba 
phylla haduh katta katta la, ha ki khor ki khriam ba ki deng ki 
kup, la ha ka rukom im rukom shong, la ha ka rukom bam 

rukom dih. la ha ka jinglong jingitTi, la ha ka sur ka dur ne la 
hd ka thiah ka shong, ka thaw iing ka thaw sem. Ka jinglong 
bapher jong ki barabor ka ktik ia ki khmat ka pyrkhat pyrdain 
u briew. Tang bar. shu pyrman la ka rukom im rukom khih 
jong ki, ki ai ka jingstad bad bor tipthuh ba ngin peiba la ki 
maian jingjanai jong ka jingim hi. Lyngba ka jingim jong ki la 
ki khuih ba la buhrieh ka mariang la plie ha ngi; kiba long ka 
jubab ia ki jingkylli ba bun syrtap Ka jingim. 

Lehse kane ka jingong kan p''nlyngnyoii la kiba bun 
hynrei ka long kaba shisha. Katno ngut na ngi kiba ju pule 
bad bishar ia ka jingim ki Likai ? Ka Likai kynthei kam ju 
pdem pylleng ne sumar Khun da lade, la kane ka kam ka ai 
ha u kpa ban leh. Mar 'a kut kha pvlleng ka khroh ia u kpa 
ban rung ha krem bf ka shna oKum.Tang shu rung ka phut ia 
ki sner thapniang jong u baroh haduh ba urn lah her shuh. 
Nangta ka tape skhom da ka khyndew ia ka phyllaw krem 
bad ka pynshong ia u hangta. la lade pat ka her kylleng ban 
wad jingbam ban bsa ia u kpa bad ki khun. Tad ynda ka la 
sngewthuh ba ki khun ki la khlaih bad ki la lah ban her ka 
pynpra ia kane .<a lape dewbyrtha ba ma u bad ki khun kin 
mih. Balei mo ba ka leh kumne ? Ba kam shaniah mo ia u ba 
ha ka por ba ka pdem bad lung khun ba u lah ban iehnoh ia 
ka bad wad jaka shawei ? Kane ka jingkylli ka siat kum u 
nam pliang ia ka pyrkhat u briew. Ka Mariang ka tip bad ka 
sngewthuh ia ka jinglong jingim jong kawci pa kawei ka 
jingpynlong ha ka pyrthei. Lvngngoh pat ba ha ka por ba ka 

thylli kpoh ka snoh rdin ha n bac kam ju ieng ju riej ban her 
ryngkat bad u wat she ba sep ka sngi tad ba ngen u bnai. 
Kane kam ai ka jinghikai ba ktah klongsnam ia u briew ! 

Phi ju lohsngew ba ki tymmen ki shait sin 'Khun kbeit 
shapuloit’ne ‘khun tham' ne ‘thwat artdong’ ia uno uno u 
briew ne ka briew haba ki i shan khmat ia ka jinglong jingim 
long ki ! SngewphyUa ban pyrkhat ba ka Shoih ne Shapuloit 
kan kha khun kbeit uba lah ban nguid tylli syndon ia ka kmie 
ba kha ba pun kumba ngi u bynriew ruh ngi lyngngoh ba na 
ka kpoh ki briew kiba i donburom k pynkha pynban da ki 
khun runar ruser ki ban bam im im peit peit ia ka kmie ia u 
kpa. SngewphyUa ruh ban tip ba ki kmie ki kpa kiba ieit kiba 
sumar kynthop ia la ki khun kin pynheh pynsan pynban ia ki 
kum ki khun tham kiba bam kylla ia la ka kmie bapii haduh 
ba kan da snai kan da Tap. Ha kajuh ka rukom ruh sngew 
lyngngoh ban pyrkhat ba u Thwat artdong uba ka jingstad 
jingsian, jingshalak bad jinglohi jr.gai kaba palat liam ban ia 
baroh ki jait sim ha khlaw pynban um nang ban thaw ia la ka 
skum bad u pynpdem pylleng ia la ka men kmie ha ka skum- 
ra kiwei. Kiba kum kine ki ktik ia ka pyrkhat pyrdaih u bynriew 
ban sngewthuh bad shemphang la ki pyian ma'ian jingstad 
kiba don hakaMariang. 

Ka Ri War ka long ka ri jong u soh u pai bad jong ki 
khlaw ki btap kiba ha ki don kyrhai ki kynja soh dieng bad ki 
syntiew khlaw kiba ki sim ki doh bad ki mrad ki mreng ki bsa 
ia lade da ki. Ka ]u long ruh ka rukom ba wat la ki thung soh 

thung kwai ne thung sohmrrt thung tympew kiin ju pom ne 
pynngad thala ia ki dieng ki siejJ<iba long ym tangka jingiada 
na ka jingshoh u slap ka Iyer hynrei ki long ruh kfnongbat ia 
ka dewlor. Kina ki dieng ki siej ym tang ba ki kit <i bah ia ki 
tympew ki lakor ne ki sohmrit hynrei ki pynmit) rui ia ki soh 
kiba ki sim ki doh bad ki mrad ki mreng ki bsa ia lade da ki. 
Hynrei ha ka jingthang pajwa jong ka juk mynta ki pynduh 
pynjot ia ki dieng ki siej bad ki khlaw ki btap baroh haduh ba 
ki sim ki doh bad ki mrad ki mreng ym tang ba kim don jaka 
shuh ban shong ban sah hynrei kim loh shuh ban bam, haduh 
ba ki hap ban her Tap phet Tap ban ri ia la ka jingim. Ka 
jingduh jong ki khlaw ki btap, ki dieng ki siej bad ka jingphet 
Tap ki sim ki doh bad ki mrad ki mreng ka lynsher ia ka Ri 
War da ka khlam ka tram ia ki diengsoh ^iangkwai bad ki 
jingthungjingtep. 

Nalor ki shiah seiniong, ki sohjabuit, ki sohkhyndew, ki 
shkor khnai, ki diengsong, ki kya kiba pynmih ki urn babang 
bathiang ba ki sim ki doh bad ki khhiang ki ksiah kin kjit kin 
dih; ka ri War ka pynmih ruh kyrhai byllai ki sohkhlaw bad ki 
soh jyrmie khlaw kiba ki sim bad ki mrad ki hun ki shngiam 
ban bam. Nalor ba ka long ka jaka kaba syaid ka don ruh 
byllai ki umpohliew kiba ki sim bad ki mrad ki dih bad ki sum 
ki sleh katba ki mon. Ngam tip katno ngut na ngi kiba ioh lad 
ban Tohi kumno ki sim ki noh ha ki jri, ki sohjamew, ki 
lapohyiat, ki lakhar bad ki sohrynse ? Hangne phin lap ia ki 
khyllah jait sim kiba wan ban bam ia kine ki sohdieng. Don 

kiba wan kynhun kynhun, don kiba wan shijur shijur bad don 
kiba wan shimet shimet. Ki don kiba shu suh wia na jngai 
bah, don kiba her na u dieng sha u dieng bad don pat kiba her 
na tbian khyndew. Kane ka pyni ba don ki jait sim kiba lah 
ban her jngai bad don pat kiba lah ban her tang najan hajan. 
Hynrei kaba kham eh ia ngi ka long ban ithuh bad tip ia ka 
kyrteng jong ki lymda ngi long ki riew minot bad riew peitngor 
ia ka dur bad i'nglong jingim jong ki. Katba ngi nang wad 
bniah shaphang ka jingim jinglong jong ki xaita ka nangplie 
ha ngi >» k > khuih jingstad ba la buhrieh ha kpep ka Mariang. 

Ha ri Khasi jong ngi ki sim kiba her kuro kuro ne kynhun 
kynhun ki del ki Moit, ki Jarji, ki Diphong, ki Langlit, ki phreit, 
kiTuta, ki Langlit, Ki Jawhoit, ki simTynriew, ki Sohlyngngem 
bad bun kiwei pat kib?. ngim lah ban hiewtang. Ki don ki jait 
sim kiba don nong'ialam kum u Thwat bad u Rynhiaw, ki don 
oat ki jait sim kiba shu ia her lang tang da ka bor 
jingiasngewthuh para ma ki. Napdeng jong kine kum ki phreit 
bad ki Lyngthria kim ju ia khlad paralok baroh shisnem. Wat 
ha ka nor kha por pun ruh ki ia trei iang, kha pylleng lang ha 
kajuti !;a skum bad bsa lang ia ki kh"n. Ki don pat kiba ia 
khlad paralok noh ha ka por kha >' pun shijur shijur kum ki 
Dij. hong, ki Paitpuraw, Ki Sim Jiengbai, ki paitpuraw lieh, ki 
Wahkarku bad ki Moit bad ,a lu<'.'; pat ynda la pynher khun. Ki 
don pat ki jait sim ki bym ju Taher kynhun lait tang ha ka por 
kiew (migration) bad ynda ki la pol ha ka jaka ba ki mon bar. 
shong ban sah ki ia pra noh la ka jong ka jong bad ki ia 

kynduh lang pat ha ka por ha kin hiar ne kynriah jaka noh. Ki 
don ki jait sim kum ki Langlit, Ki Kyrkhaw, ki Kairang bad ki 
Tuta kiba iarap i'abeh haba para ma ki ki hap ha ka apot ka 
bipot. Don pat kiba tang shu i'ohi ba ki lok ki hap ha ka apot 
ka bipot ki heriap bad phet ia lade. Don ki jait sim haba ki tip 
ba ki kmie ki kpa ki lap bad ba ki khun ki dang lung ki leit 
aibam bad kdup ia ki haduh ba kin da nang ban her. Don pat 
ki jait sim haba ki i’ohi ia ki khun jong kiwei ki leit pyni’ap noh. 
Namarkata, ka long ka jingstad ban pule bad wad bniah ia ka 
jingim jong ki sim ki doh namar ki don bun kiei kiei ki syrtap 
jingshemphang kiba u briew u ioh na ka jingim jinglong jong 
ki. Lyngba jong ka jingim jong ki la plie ia ki khuift ka pyrkhat 
ban sngewthuh kham janai shaphang ka Mariang bad ia baroh 
ki jingpynlong kiba don ha ka. 

Kumno ban ithuh bad tip kyrteng ia kine ki sim tah ban 
shu batai lyngkot kumne bad kane ruh ka shong shibun eh 
ha ka jingshalak ki khmat bad ki shkor ban pynTapher ia ki 
rong, ka jingheh jingrit bad ka sur ba ki pah. Kito ki sim kiba 
her kynhun kiba saw baroh shirynieng, thoh Tong ka khlieh 
badki rmiangthapniang kiba her lang bad kiba stem thohTong 
ki rmiang thapniang bad kiba pah ‘woit woit’ ki dei ki Moit. 
Kiba saw thohi’ong ki dei ki shynrang bad kito kiba stem 
thoh Tong ki dei ki kynthei. Kito pat ki jait sim kiba Tong baroh 
shirynTeng bad ba lyngkot tdong bad kiba pah ‘Khwait Khwait’ 
ki dei ki khwait. la kine shitom ban ithuh uno u shynrang bad 
kano ka kynthei namar ki don kajuh ka rong. Ki moina pat ki 

long kiba Tong thohlieh ki rmiang thapniang, ba stem ki thapkor, 
ka shyntur bad ki kjat. Kito pat kiba her kynhun ha tbian kiba 
stem jngum baroh shirynieng bad ba don hiuhtrong bad ba 
pah ‘at-af ki dei ki Lyngat. Kito pat kiba pah ‘Korktia korklia’ 
ba stem baroh shirynTeng bad ba iong ka shyntur bad ki kjat, 
kiba don hiuhtrong ki dei ki korklia. Kito pat kiba lam byriieh 
jngum, ba thoh rong ksiar ki thapniang, ba byriong ka shyntur, 
kiba don hiuhtrong bad ba i leh sarong kynthrung ki dei ki 
Diphong. Kito pat kiba lamjyrngam bad thoh saw ka jynshong, 
ba thoh long ki reng ngap ki dei ki pohkrcr.g. Ki Jyilop pat ki 
long kham heh ia u pohkrong, ba thoh jymgam ka met bad ki 
thapniang, ba thoh saw ka jynshong, thohiong ki reng ngap 
bad ba lam byrtern ka stiyntur. Ki don ki kjat kiba khlaih bad 
ki tyrsim kiba nep ban shkam. Namar kata, ban hiewtang ia 
ki dur bad ki rong ki rup ki sim ki doh la donkam ban thoh 
kyrpang kawei ka kitab. 

Ka jingwad bniah halor ka khih ka kai, ka shong ka sah 
bad ka bam ka dih jong kine ki jingthaw ba rh ka Tathuh ia ngi 
ba hiar eh ba kin shong kin sah ha ka juh ka jaka. Ki wan da 
ka por bad ki kynriah jaka da ka por. Dei namar kata ka daw 
ba ki briew kiba tip bha ia ka jin^ .m jong ki sim ki doh tang na 
ka jingpah bad jingher jong ki ki lah ban iathuh la ki dei ki 
sim-kiew ne ki sim-sah. Ki sim<kiew ki tong kiba bieit bad ki 
bym ithuh satia ia ka thit ne ka lymmuh ne ka shangkhawiah 
katba ki sim sah pat na jngai ki la husiar bad ka da long kaba 
eh ban pynngat ia ki ha kite! ki jingriam. Ka daw balei ba ki 

sim ki doh kim sah ha kajuh ka jaka ka long namar ba ki wad 
ia ki jingbam kiba ia dei bad ka tnet jong ki. Ha kajuh ka por 
ruh ki wad ia ka jinglong ka suihbneng ka ban ia hap bad ka 
jinglong ka met jong ki. Kito kiba ju shong ha kaba khriat kin 
wad ia ka ai'om khriat haba ka ai'om shit ka wan ha kato ka 
jaka ba ki don. 

Bunsien ha ka por tlang ngi iohi ia ki hajar bad ki phew 
hajar tylli ki sim ki wan her na n thor sha ri lum bad ki shong 
Ki sah shipor haduh Pyrem nangta ki hiar noh sha ri thor. 
Khamtam ki kynja han, ki kynja paro bad kynja sohlyngngem 
hiar eh ba kin sah lyiur ha ri Khasi. Hooid ki don ruh ki sim 
kiba im sah baroh khatar bnai kum ki paitpuraw, ki lyngdkhur, 
ki jawhoit, ki kairiang, ki kyrkhaw, ki diphpng, ki lyngat, ki 
korklia bad kiwei hynrei kiba bun ki leit phai noh ha ka por 
lyiur. Kawei kaba phylla ka long ba wat la katne jait ki sim ki 
don ha ki khlaw ki btap jongngi pynban ki im ha ka jingsuk 
bad jingkmen lait noh ba ki khaweit bad tieng Tap ia ka Shikar, 
ka Khlieng, Ka Dkhoh, ka Lrthasim namar ba ki long ki 
nongshun jong ki. Wat la hateng hateng ngi iohi ba kine ki 
sim ki Tapuh Takajia hynrei horkit hordang kim ju ia buhnud 
ne pynhiar kput iwei ia iwei pat. Napdeng ki sirn kiba jemnud 
ki dei ki kynja paro khlaw kum ki Jawhoit, ki Knep, ki Khar- 
um, ki Lawarkaw bad ki Sohlyng-ngem. Hynrei shisien pat 
ba ki la ia bitar ki ia shoh haduh ba kin da ia iap syndon. 
Napdeng kiba dom riang bad ba runar dei u Rynniaw, u 
Shyrwat, u Thwat bad ka khlieng: khamtam lei lei haba ki 

lung khun. Phi ju Tohi kumno u Shyrwat ne u rynhiaw ki beh 
thong ia ka tyngab haba ka wan hajan ka skum jong ki ! Lada 
ngi mut ban leit shim ia ki khun jong kitei ki jait sim da lei lei 
kin nym aili ia u briew. Kin traw, kin trut kin troh bad kin pom 
da ki thapniang kat naba ioh. Kane ka pynpaw haduh katno 
ba ki ieit ia la ki khun bad haduh katno ba ki runar ban Taleh 
ia u nongshun. 

Kine baroh ki long ki jinglong tynrai jong ki sim ki doh 
kiba long ruh ki nongrwai nongsiaw bad ki nongpynshngaih 
ba pyniphuh iphieng ia ki khlaw ki btap. Namar kata, kan da 
long shisha kaba sngewtynnad ban tip janai ia ka jinglong 
jingim jong ki khamtam eh kumno bad ha kano ka rukom ba 
kine ki jingthaw ba tit ki long ki nongiarap bad ki paralok ba 
kordor jong u bynriew. 


♦♦♦ 



61 


LYIVMONG - 12 

Ki Sim ki Doh : Ki Paratok 

Lada ngi la sngewthuh ba ki sim ki doh ki bng ki nongteh 
nongkhum bad ki nongpyni'aid beit pynlaid ryntih jong ki aih 
ka Mariang, shisyndon ngi la dei ban ioh ka jingshemphang 
ba u bynriew um dei satia ban lehi kano kano kaba ialam sha 
ka jingpynduh jait ia ki. Namar, da kaba u leh kumta un 
pynthut ia ka jingiaid beit iaid ryntih baroh ha ka Mariang. Ka 
jingsuk bad jingshngaift jong u bynriew ha ka Mariang ka 
long tang haba kiei kiei baroh kiba don ha ka Mariang ki iaid 
beit ('aid ryntih. Ka jingkylli kaba mih nangne ka long kumno 
bad ha kano ka rnkom ba ki sim ki doh ki long ki paralok u 
briew bad ki nongpynphuh pynphieng kiba pyndap ia ka 
Mariang da ka jingseisoh bad jingkmen? Ka jingjah mgai jong 
kiba bun ki sirn ki doh na ka ri jong ngi khlem artatien ka 
long kawei na ki dawbah ba kongsan balei ba ki lyngkha ki 
risai ki swai ki tyrkhong bad ba ki brisoh brikwai ki lap tram. 
Ka juk kaba mynta ka lah eh ban sngewsarong ia ki jingshem 
buit kumno ban pyniap ia ki khhiang, ki ksain ki skaift kiba 
wan hap wanboi bad kiba pynsniew ia ki dieng soh dieng 
kwai bad ka rep ka riang, hynrei ngim dei pat ban klet ba 
baroh ki jait dawai bih kiba ki nongrep ki synreit ha ki lyngkha 
ki risai ban ialeh thma pyrshah ia ki khftiang, ki ksaift. ki 
ksiah ki long ki met nongwei (foreign bodies) ha ka Mariang: 

kiba don ka borbih ban pynlap suki ia u bynriew bad ia ki 
jingthaw jingpynlong baroh ha ka Mariang. 

Lymda ngi long ki peitngor bad ki nongwad bniah ngi 
shitom ban sngewthuh ia ki jingjylliew kiba don ha ka Mariang. 
Lehse bun na ngi ruh ngi pyrkhat ba ki sim ki doh ki long 
tang ki jingthaw kiba U Blei u la buh kyrpang namar jong ngi 
u bynriew bad namar kajingpynitynnad ia ka Mariang. Hynrei 
ki riewstad da ka jingwad bniah ki Tathuh ba ki sim ki doh ki 
don ka bynta kaba khraw haduh katta katta ha kaba pynTaid 
beit laid ryntih ia ki aih ka Mariang na ka bynta ka jingmyntoi 
jong u bynriew bad jong ki jingpynlong baroh kiba don ha sla 
mariang. Halor kine ki jingshisha ngim don daw ban artatien 
ba ki sim ki doh ki long ki paralok u bynriew; Kiba khlem ma 
ki u bynriew un long uba blaw; uba khlem jingkmen lymne 
donjingkyrmen. 

Ki riewstad ki Tathuh ba ha ka pyrthei ki don kumba 
8650 jait ki sim bad ha India ki don 1200 jait kynthup lang ia 
ki 300 jait kiba shu wan ha ka porTlang bad phet noh ha ka 
por Lyiur. Nga ngeit phi ia tip baroh ia ka shnong Jatinga, ka 
shnorg Khasi kaba don ha North-Cachar Hillls. Ki riewstad 
Mariang ki Tathuh ba ka Jatinga ka dei ka lynti bah jong ki 
sim kiba her bad kylla jaka na ka pyrthei ba shathie sha ka 
pyrthei ba shatei bad na ka pyrthei ba shatei sha ka pyrthei 
ba shathie kiba her miet la bad sngi ban poi sha ka jaka ba ki 
thmu. Kane ka pynshisha ba ki sim kirn ju sah ha kajuh ka 
jaka. Ki kylla jaka kat kum ki samoi bad katkum ki aih jong 

ka jingshit jingkhriat ha ka Mariang. Man ka snem ngi ju lohi 
ia ki han blei ba ki her da u lain na kawei ka dong jong ka 
pyrthei sha kawei pat ka dong ban beh ia ki samoi. 

Ki briew kiba shong ha ki thaifi ri War ki iohi bha ia 
kane ka jinglong ki sim namar naduh ka taiew ba lai jong u 
bnai October ki sim da ki hajar bad ki phew hajar ki wan kiew 
na ri Thor sha ri lum ban wad jingbam bad ban sah shipor 
haduh u bnai April-May bad nangta ki leit phai noh. Hynrel 
kaba kongsan kaba ngi dei ban tip ka long kiei ki jingmyntoi 
ba ngi Toh na ki sim. Ki riewstad kiba pule bad bishar ia ka 
Mariang ki Tathuh ia kane ka jingshem jong ki ha kawei ka ri 
ha Europe. Ha kane ka shnong la don kawei ka pyntha ba 
seisoh haduh katta katta.bad napdeng jong kata ka pyntha 
ka tuid kawei ka wahduit kaba pynlang ia kawei ka pung 
kaba heh. Man ka snem da ki phew hajar ki Rynja han ki wan 
ban jngi ha ka. Ynda ki la thait ban jngi ki her sawdong sawdong 
bad ki dem ha ki dieng kiba don harud jdng kane ka pung bad 
harud jong ki lyngkha. Kane ka pung ka ai urn ia baroh kita ki 
lyngkha bad ki seisoh parum pareh. Suki suki ka jingkhwan 
bad jinglalot ka rung ha ka dohnud kine ki nongrep bad ki 
iakut ban pynrngad noh ia ka khnang ba kin Toh jaka rep 
kham bun. Haba ka pung kam don shuh ki han ruh kirn wan 
shuh ha kane ka jaka. Shen hadien arsnem ki nongrep ki lap 
ba kata ka pyntha ka duh noh ia ka jingseisoh kaba ju don. 
Suki ka khlam, ka tram, ka TapTong ka ktah ia ki jingthung 
jingtep baroh bad ka pyntha kaba ju long mynno mynno ka 

jingkmen bad jingkyrmen mynta ka kylla long ka pyntha jong 
ka jingsngewsih bad jingim bym kyrmen. Hadien kane baroh 
ki lap ba ka sboh kam don shuh ha ka. Ki sabut ruh ba ka 
jingsboh baroh jong kata ka pyntha ka shong ha ka jingeit 
jong ki han. Mynta ba ki han kirn don shuh ym don 
nongpynsboh shuh ia kane ka pyntha ba sa wan ka khiam, 
ka tram, ka Tapiong kaba ktah syndon ia klongsnam ki 
nongrep. Mynta ki sngewthuh ba ka jingkhwan jinglalot ka 
pun lynti sha ka lanot. la ki aih jong ka Mariang la pynbaji 
khongpong bad haba ki la baji khongpong ki lynsher kylla ia 
u bynriew. 

Kane ka jingshem jong ki riewstad ka pynkyndit thret 
ia ki briew jong kane ka shnong bad da kawei ka jingmut ki 
rai ban khyllie biang ia kata ka pung. Hadien katto katne 
snem ki han ki wan biang kumba mynshuwa bad ka jingsboh 
bad jingseisoh sa shisien pat ka wan ha kane ka pyntha. 
Namar kata, ka long kaba mynsaw ban pynthut ia ka jingiaid 
beit i'aid ryntih ha ka Mariang. 

Lada u bynriew u kwah ban im ka jingim kaba kmen bad 
ba suk ha sla pyrthei, u del ban burom ia ki airi ka Mariang. 
Ngim dei ban klet ba ki sim ym tang ba ki long ki nongpynsboh 
pynsbur ia ka khyndew; hynrei ki long ruh ki nong it ksaifi it 
ksiah kiba stad bad ba ni haduh katta katta. U shohkyrdoh, 
u Shoih, u Kynjar bad ki sim Jiaw-jiaw ki long ki nong it ksiah 
it ksaih kiba stad tarn. Ki im bad ki bsa ia lade da ki. Kine ki 
sim ki it bad behthong ia ki ksaih ki ksiah bad ki puit ki 

khniang bad ka da long kaba eh haduh katta katta ban thok 
bad buhrieh ia lade na kine ki sim. Phi ju iohi ia u Thwat ne 
U Rynnnaw kumno u ialam ia ka kynhun ki sim ril ban thorn 
ia kano kano ka bynta jong ka khlaw ? la lade pat thik ki ap 
ioh mih ki puit ki knhiang kiba heh ba kin kem kin kynrup. Da 
kane ka rukom ki khang lad ia ki khniang ki ksiah ki ksain 
ban roi parum pareh bad pynjot la ki jingthung jingtep jong u 
briew. 

Ngim dei ruti ban kipt ba kt stm ki long ki nong-pyrnaoia 
jong ki dieng ki siej ha ka por ba ki phuh syntiew. Ki si n ki 
leit ban kjif um na iiwei ii syntiew sh? uwei pat bad da Kaba 
leh kurnne ki pynshong kunm la ki svnt!S''v Khiem a tat.an 
ngi lOh! la ki spah ki s:m ba ki la dih u''i ■.yntiow Kya, synliew 
Diengsong, how Sohjithuit. syntie^v Shi(<h Seihiang bad 
kiwei bad da kann ka iLihom ki pyniakynduh la m kynthet 
bad shynrang pan la shongkunm bad ban pynm'n ki soh ki 
symbai. Phi ju 'ohi kumno ka Buitkait (humming bird) ba ka 
her na uwei u syntiew sha uwei u syntiew Shkor khnai ne na 
uwei u syntiew Kymphad sha uwei ? Kane ka dei ka jingbuh 
ryntih ka Mariang ha ka plan bakhraw jong ka. 

Ki sim ym tang ba ki pynshong kurim ia ki syntiew ki 
skud, ki long ruh ki nongrep bad nongpyn-saphriang ia ki 
symbai dieng kylleng kylleng. Ka jingroi jong ki dieng sla 
tyrpad kylleng ka ri War wad kumjuh jong kiwei kiwei ki jait 
dieng ka shong eh ha ka jingeit jong Ki sim. Khamtam u 
Sohmrit Khlaw u saphriang kylleng namar ki Lyngat, ki 

PaitpuravAf. ki Kyrklia bad ki Diphong kiba puh ia ki soh kiba la 
ih bad eit kat sha ba ki her kylleng kylleng. Wat u Dieng Sal 
hi u lah ban duh jait lymda ia pynroi bad pynphriang ia u da ki 
sim kiba bam ia ki soh jong u. Hato tang kine lai tylli ki daw 
kirn la biang ia ngi ban sngewthuh haduh katno kine ki sim ki 
shakri ia u briew bad ia ka Mariang ? Bunsien ngi shait 
pyrkhat bakla ba ki sim ki dei ki nongpynjot jong ka rep ka 
riang bad ka thung ka tep. Ngim dei ruh ban klet ba ki dei 
pynban ki lok kiba bha tarn jong u briew bad ka Mariang. U 
Men Khasi u shah sngewbha ia ka Phreit ban bam ia u krai u 
hadem namar u tip ba ka Phreit ka long ka nongpynroi jong 
ki. 


LYIVNONC 13 
Ki Sim bad Ki Ksaifi ki Ksiah 

Ha Ri India ki don kumba 30,000 jait ki ksaih , ki khhiang 
bad ki ksiah kiba bam bad pynduti ia ka rep ka riang bad ki 
jingthung jingtep. Ki riewstad ki Tathuh ba uwei uwei u ksaih 
u bam 200 shah ia ka jingkhia ka met jong u ha ka shisngi.Don 
napdeng kine ki jait ksaih kiba kha pylleng shisien kha 2000 
tylli. Phi ju bishar kai haduh katno tylli ki khun u hiangdkhoh, 
u hiangtohriah bad u hiangkseh ki kha shisien kha ! Ne, 

haduh katno tylli kaThapbawa bad ka r^iangramshang ki kha 
shisien kha ! Nga ngeit phi iohi haduh katno spah katno 
hajar tylli ki Niangtreng bad ki Niangtmong ki kha shi samoi 
samoi. Kan jia ai'u keih lada kine baroh ki roi bad ki im khtem 
don mano mano ba pynTap ia ki ! Hapoh khyndiat snem ki sla 
jymgam baroh kin lut na ki khlaw ki btap. Ki nongrep soh ha 
ka juk mynta ki ud ba ki ksaih ki la pynjulor palat ia ki 
diengsoh diengkwai nalor ba u briew u phikir u sumar bad u 
pyni'ap ia kine ki ksaih. Lei lei lada yrri don nriano mano ba it 
bad pyni'ap ksaih ki bri soh bri kwai baroh kin I'ap kin tyrkhong. 
Ki tymnien ki ju khang bad maham ia ki khynnah ba kim dei 
ban siat ia ki sim ha ka por ba ki soh bad ki sohshang ki 
phuh syntiew namar kine ki sim rit ki long ki nongit ksaih 
bad ki nongpynshong kurim jong ki dieng kisiej. Kawei ka 
jingshisha ka long ba lada kine ki sim Jiaw-Jiaw ne sim 
Lyngthria kim Tarap it ksaih, ki jingthung jingtep bad ki 
diengsoh diengpai kin nym man kin nym soh namar ki ksaih 
kin pynduh lut khoit ia ki. Kane ka long ka jingshakri ba jar jar 
jong ki sim ia u bynriew bad u byniiew u la dei ban sngewthuh 
ban pynshong dor ia ki. 

Ki riewstad ki I'athuh ba ha ri jongngi ka la don ka jingduh 
jong ki soh ki pai bad ki jingthung jingtep haduh kumba 30 
per cent na ka jingpynjulor jong ki ksaih ki khhiang, ki ksiah 
bad ki kynja khnai kynja risang. Kiba lah ban pynduh bad 

khangladiakajingroi jong ki dei tang ki sim. Phiju peit thuh 

bad bishar haduh katno sien ka paitpuraw ka wan aibam 

shisngi shisngi ia la ki khun ha skum ! Ne, haduh katno sien 
ba u Kylla, u Pohkrong bad ka Korklia ki wan aibam shisngi 
shisngi ia la ki khun I Sngewphylla ban tip ba kitei ki sim ki 
wan aibam haduh kumba 240 sien shisngi shisngi. La 
pynshisha da ki riewstad ba kawei kawei ka Shoih ne ka sim 
Jiaw-Jiaw ka pyniap bad bam duh kumba 15,000 tylli ki puit 
ki ksaih bad ki khhiang shisnem shisnem. Kane ka lathuh ia 
ngi ba artylli ki Shoih ne sim Jiaw-Jiaw ki lah ban pynduh 
haduh kumba 1 20 million tylli ki ksaih ki ksiah ha ka shisnem. 
Ha kajuh ruh ka rukom ki dkhoh, ki lithasim, ki kbeit bad ki 
bseih ki long ki nongshun thiong mluh thiong sying jong ki 
kynja khnai bad kynja risang. Kine ki pynduna ia ka jingroi 
pathar jong kine ki jingthaw bad ki pynryntih ia ka jingi'aid 
beit ha ka Mariang. Hato phi la ju bna ba shijur ki khnai ki lah 
ban kha roi haduh 240 tylli ha ka shisnem ! Katba kawei ka 
dkhoh ne uwei u kbeit pat ki lah ban bam doh khnai haduh 
saw bad san tylli shisngi shisngi. Na kane ngi lah ban 
sngewthuh haduh katno tylli ki khnai ne ki risang ba shijur ki 
dkhoh ne ki kbeit i'* lah ban pynTap bad bam doh ha ka 
shisnem. Dang ha ki khyndiat snem ki briew ha Bangladesh 
ki kheih ba ka dkhoh ka long ka nongwanrah nusib sniew. 
Mynta ki la sngewthuh ia ka dor jong ka dkhoh da kaba sumar 
bad shah ia ki ba kin roi. Kaba kum kane ka jingsngewthuh 
ruh ka dei ban wan ha ka ri jongngi ba ki briew kirn dei ban 
pyniap thala ia ki sim ki doh namar ba ki long ki nongi'arap 
bad ki paralok jongngi. 

Kum ka jaitbynnew kaba ngi thmu ban kiew shaphrang 
shisyndon ka la del ban pynioh ha lade la ka mynsiem thrang 
ban wad bad sngewthuh la ka jinglong bad ka dor kaba ki sim 
ki shakri khlem tyngkai ia u bynriew. Ka jingbymlip ryngkat 
ka jingngert thurmur kaba pynbabe kylla. Kynmaw ba ka jingtip 
bad jingithuh ia kawei pa kawei ka jait sim ka long ka jingstad 
ba kordor; kaba pynlah ia ngi ban kheihkor ia ka jingshakri 
kaba ki ai ia u bynriew bad ka Mariang. Hynrei ban tip bad 
ithuh shynna bha pat ia ki don kam ia ka jinshalak ki khmat 
bad ki shkor ryngkat ka bor kynmaw ba maian: katno ka heh 
katno ka rit, kiba kum kino ki rong ka don bad kumno ka 
khlieh, u tdong, ki kjat, ka shyntur, ki rengmat, ki thapniang 
ki long; naba kine ki dei ki dak ba shynna kiba pynithuh bad 
pynVapher ia kawei na kawei pat ka jait sim. Phi ju shah 
shkor kumno u Kshaid bad U Jalyeit ki pah ki lyni'ar ha ka 
step tiang na u dieng thynram ne nalor diengbai ! Ne , kumno 
u simtung bad ka Lomi ki nwai pangnud ha ka por janmiet ! 
Da shisha ka long ka maTan bah ban shemphang ia ki 
jingjylliew ka jingim ia kiba la buhrieh ha tyngkhap ka Mariang. 

Namar kata, lada ngi kwah ia ka ri kaba seisoh bad 
khiah krat, kaba lait na ka khlam na ka tram, na ka iapser ka 
lapTong; kaba lait na ka jinglute jong ki khhiang ki ksiah bad 
ki kynja ksaifi ba har rukom: ki dawai pynlap khftiang kirn dei 
ka jubab. Ngi dei ban ailad ba ki sim kin roi namar ym tang ba 
kin shakri ia u briew ha kaba it ksaifi it ksiah ne pyniap khnai 
pyniap risang hynrei kin bat ia ka jingiaid beit iaid ryntih ha 
ka Mariang. 

LYlVIVOlVC-14 

Ka jfnglong ki Sim 


Ki sim ki don la ka rukom im bad rukom jinglong syriem 
thik kum ki bnew. Ki sum ki sleh arsien laisien shisngi. Haba 
ki dem bad shongthait ki sat ki khyllong bad kim ju kwah ban 
tyrnium tyrniarn. Kim ailad ba kano kano ka jakhlia jakhlait 
kan bit ha ka met jong ki. Don ki sim kiba sum ba sleh bad 
pynkhuid met pyrikhuid phad da ka um bad don pat kiba 
pynkhuid ia lade da ka khyndew. Hynrei baroh pat ki dih um. 
Ki don ruh katto kalne ki sim ki bym ju sum la, da ka um ne 
da ka khyndew kum ka Lyntait, u Krot.u Kob, Ka Khlieng. U 
Kynjar, Ka Kyrnpiat bad kiwei. Ki sim kiba pynkhuid met ia 
lade da ka khyndew ki long u Klew, ka larkhiar, ka Sim Syiar 
bad kiwei. Kiba bun hi ki sum ki sleh da ka um. Ha ka rukom 
thaw skum thaw iing ruh ki sim ki iapher kawei na kawei ka 
jait. Don kiba thaw pyllun khlem jingtap tang ka lynti ban 
rung ban mih. Don pat ki sim kiba shu wah ia ki skum ha ki 
tnad di..ng ne ki tnad siej ne ki kynja sla kum u Rynhiaw, U 
Jarji, Ki Sim Kya, Ki Sim Shken, Ki Buitkait, Ki Shloih bad 
kiwei. Hynrei kiba bun ki thaw bad tyngkhap ha ki tnad dieng 
ne ki shakup maw. Kham bun na ki sim ki shna skum da ki 
hiut ki flier bad ki thynram dieng lait noh tang ka Lyntait kaba 
shna da ka dewbyrtha ha shakup maw. Ha ki jaka pat kiba 
shitom ban ioh dewbyrtha kum ha Sor Shillong ki shna da ki 



71 


sner bad ki niut ha ki tnum ling briew. Ki Likai, ki kohkarang, 
ki Tlit, ki tuta, ki dkhoh, ki Kynjar ki shna ha ki krem dieng ba 
la don lypa. Katba u Pohkrong bad u Jylfop pat ki da 
pynshitom ia lade ban khlong thiiew ban shna skum. Don pat 
ki sim kiba torti kti haduh katta ban thaw ling thaw skum 
kum ka Khar-um, Ka Knep, Ka Lyngdkhur, Ka Jawhoit, Ka 
Sohlyngngem ba u men Khasi u sa pyniasyriem ia ka jinglong 
ki briew bad kine ki jingttiaw. Ki sim kiba sngewtynnad ban 
shna skum ha synrang maw ne ha ki shpait maw ki dei ki 
Simtung, U Simtyngwieng, U Sim Nur, bad ki kynja sim 
khyndew. U Thwat bad U Kymput ki long ki jingthaw ki bym ju 
nang ban shna skum. Ki pynpdem khun ia la ki tnga ha ki 
skum-ra kiwei. Dei narnar kata ka daw ba u men khasi u sa 
sin thwat artdong ia u briew uba shait leh b^nang batip, ba 
kren stad bad leh kyreit katba urn don tynrai haei haei ruh. 

Wat ha ka bam ka dih ki sim ki i'apher kawei na kawei 
pat. Lah ban pyniabynta ia ki sim ha ka liang ka bam ka dih 
ha ki lai jait- kiba bam da ki sohdieng bad ki khhiang ki ksiah 
kum ka Paitpuraw, Ka Diphong, ka Kyrklia, ki Pohkrong, ki 
Kylla, ki Khwait, Ki Shyrwat, Ki Jyllop bad kiwei. Don pat 
kiba im tang da ki kynja symbai kynja rnai kum ka Phreit, ka 
khar-um, ka lyngdkhur bad don pat kiba im bad bsa la lade 
tang da ki kynja doh kum U Slapiangpiang uba ngi sin Phiang 
Phiang bam sih, Ka Dkhoh, ka Lithasim, Ka Sain, ka Pukni 
had kiwei. Nalor kine don ki kynja sim kiba im tang da ki 
kynja khniang kynja ksiah kum ki Sim Dkhar, ki shyrwat, ki 

thwat, ki rynfiiaw, ki Jarji, ki Kympiat bad kiwei. Don pat ki 
sim kiba im tang da ki um syntiew dieng kum ki Sim Kya, ki 
Buitkait bad kiwei. Ki don ruh ki sim ki bym ju bam ia kino 
kino ki soh dieng lait noh tang na ka dieng kaba mih ba sei 
ha kiwei pat ki dieng na ka eit jong ki hi kum ki mangkariang. 
Bun na ki sim ki thiah mynmiet ha ki tnad dieng khlem skum 
lait noh tang Ka Phreit, ki Sim Shken, Ki Dkhoh, Ki Jyllop, Ki 
Tlit, ki tuta, Ki Pohkrong bad kiwei kiba thiah baroh khat-ar 
bnai ha ia ki skum bad ki krem dieng. Ki don ki sim kiba 
mynsngi kim imat kum u Kob bad don pat ki sim kiba Tohi 
bad sngi bad miet kum ka dkhoh, ka kitbru, u kbeit bad 
kiwei. 

Wat ha ka imiang sahlang ki don ki jait sim kiba i'aher 
kynhun kynhun kum ki Likai, ki Kairiang, Ki kyrkhaw, Ki 
Lynthria, ki Moit ki Jawhoit bad don pat kiba ia her shijur 
shijur kum ki Sim Kshaid, ki Korklia, Ki Diphong bad kiwei 
bad don pat kiba her marwei kum ki Khar-um, ki kynjar, ki 
Kynpiat bad teng teng ha ki porthaw khun lah ban Tohi ia ki 
ba ki ia her ar-ar. Don ki sim kiba lah ban suh bad her jngai 
bad don pat kiba her tang ha tbian khyndew bad don pat kiba 
her na suih kum ki kynja khlieng. Hynrei hapdeng kine ki 
jingTapher baroh ki don ia kawei ka jinglong ba kyrpang - ka 
jingTaieit bad jingTasngewlem markylliang. Phi ju Tohi kumno 
ki Kairiang ki Kyrkhaw ki leh haba kawei na ki ka ngat ha ka 
thit ne ka shangkhawiah? Ne, phi ju Tohi ia ki tlit bad ki tuta 
kumno ba ki ia Tam ia lynhiar haba phi siat Tap ia kawei na 

ki ? Baroh ki ifabeh bad sngewiem haduh ba ka dohnud jong 
u nongsiat hi ka da kthang. Kane ka pynpaw ia ka jingfajan ia 
leit kaba teng teng ngi pyrkhat ba kam don ha ki sim ki doh. 

U Men Khasi urn long tang u nongpeit ngor hynrei u 
long ruh. u nongbishar bniah ia ki jinglylliew baroh kiba don ha 
ka Mariang. Da kane u pyrnasyriem bad pynTahap dur ia ka 
jinglong ki sim ki doh had ka jinglong jong ki briew. la u bnew 
uba im lali ha ka klim ka awria ki sim ia u ‘U Phiang Phiang 
bam sih’, ia ki khun pat kiba byrngem byrsit ia la ki kmie ki 
kpa kum ki laren ki sin ‘Khun kbeit Shapuloit'. la u briew uba 
im sarong saphei kynthrung bad pynsnai pynswai ia ki kmie 
ki kpa da ka jingsngewsih ki sin ‘Sim Tyngwieng die ri die 
kmie.’ la ka briew pat kaba saitlah bad tarn sneng ia la ki 
kmie ki kpa ki sin ‘Ka Paitpuraw saitlah’. fa ki khun kiba bam 
duh ia ka kamai kajih ka kmie u kpa ki sin ‘Ki Khun tham 
khun jynreih’ kiba mih na ka doh bad kiba bam ia ka doh. la 
u briew pat uba pnah thylliej bad ba shitom ban pynrem nia ki 
sin ‘U Jalyeit Umtyngur* bad ia u briew uba sian ba 
shemphang bad ba iohi jngai ki sin ‘ U Shyrwat artdong’. 
Haba u men Khasi pat u kren shaphang ka trei ka ktah ka 
kamai ka kajih u pyniasyriem ia ka jinglong u briew ne ka 
briew bad kine ki sim ki doh. la u briew ne ka briew kaba torti 
kti bad ba trei ia kano kano ka kam tang dep ki sin ‘Ka 
khar-um jepra’. la u briew pat uba leh sarong kynthrung halor 
ka shem buit shem lad kiwei bad ba pynlong ia ka kum la ka 
jong ki sin ‘Thwat artdong’ uba leh sarong ha ka skum kiwei 



namar ba urn nang thaw skum da lade, la u briew pat uba ap 
bam na ka tnga khlem jinglehraih ki sin ‘U Likai’ bad ia u 
briew pat uba leh basian batip khlem tip khlem sngewthuh ki 
sin *U Kylla’ uba katba nang dymbit ka thit ha ki kjat katta u 
nang shkam. la u briew pat uba heh nia tang ha rympei bad 
bym ju mih madan ki sin ‘U Phrang-ka-kat’ bad kumta ter ter. 
Ka Mariang ha u Khasi ka long ka thup jingkynshew jong ka 
jingstad baroh kaba kren ia ka longbriew manbriew bad ka 
imiang sahlang. 

Da shisha ka long kaba myntoi ban pule bad tip ia ka 
jingiong ki sim ki doh: kaba pynproh bad pynpyrkhat jyliiew; 
hynrei kaba kham kongsan ia ngi ban tip ka long ba ki sim ki 
doh ym tang ba ki long ki nongTarap jong ka Mariang hynrei 
ki lok ba kordor tarn jong u briew. Namar kata, ka long ka 
kamram ba kyntang jong uwei pa uwei ban i'ada bad sumar ia 
kine ki jingthaw da kaba ngi ai ka jaka kaba biang ba kin im 
kin shong khnang ba ka jingkmen bad jingsuk kan synshar ia 
ka pyrthei ha ka jingitynnad bad jingiphuh iphieng. 

LYNNONG 15 

Ki Mrad bapar: Ki Lok U Briaw 

Sawdong jongngi ki don bun jait ki mrad ki ba par kum 
ki tyrpud, ki kyrbei, ki rein, ki r^iangntlang, ki Aiangmiir, ki 
niang bshiah, ki niangung, ki ktiar, ki fiiangmlea W Aiangtchure, 
ki bsein bad kiwei. Kine baroh ki don la ka bynta ha ka 
Mariang. Hynrei ka jingngeit kaba la bynshet tynrai ha ngi ka 
long ba kine ki jait mrad ki dei ki nongshun jong u briew: kiba 
dait bad pynmynsaw ia u. Namar kata, u briew u dei ban 
iaieh thma pyrshah ia ki. Hynrei ka jingwad bniah jong ki 
riewstad ka pynshisha ba ki long pynban ki paratok jong u 
briew kiba don ka bynta kaba khraw ha kaba pynbiang bad 
pyniaid belt laid ryntih ia ki aih jong ka Mariang. 

Ha kane ka lynnong ngin lakren shapliang ki bsein, ki 
lok kiba u briew um sngewthuh satia, namar, ka jingngeit 
shimet bad ka jingngeit niam la pynpaw ia ki kum ki jingthaw 
kiba them bad ba isaitmet. Dei namar kane ka daw ba ngi 
tang shu Tohi bseih ngi la them ngi ia khaweit baroh sNiynleng. 
Lada u long uba heh ngi her tap bad lada u long uba rit ngi 
shim da ki dieng bad ki maw ban tangon ban lynthem pynlap 
ia u. Ban weng ia kane ka jingngeit kaba la tap rben ia ka 
jingmut jingpyrkhat jong ngi shisyndon ngi dei ban tip ia ka 
jinglong jong ki. U bseifi u long u jait jingthaw uba kyilut bad • 
bym imat ki khmat kum ki para jingthaw. Hynrei u don pat ka 
bor-tip-thuh ia kano kano ka kynja jingsawa kaba par ha sla 

khyndew. Ki don ruh ka bor maVa aiu re kaba phylla ban 
sngewthuh ia kano kano ka kynja jingkhih kaba don hamar 
pyrshah jong u. Ym baroh ki bsein ki don bih kumba la 
pynngeit ia ngi.Tang u Seifiiong, u Seinstar, Seinlyngkani, u 
Seinjajew, u Seifijyrngam bad u Seinhynhoh ki long kiba don 
bih. Lait nangta bun ki bsein ki bym don bih bad ki bym long 
satia ka jingmynsaw ia u briew. Kine ki bsein ki bam da ki 
khnai, ki japieh bad ki kynja khhiang kynja puit. 

Kaba shu itieng irunar ia ki bsein ka >ong ba ki pynmih 
thylliej lir-lir. Ka daw baroh ka long ba hapdeng jong kine ki 
thylliej paitpnat ki don ki kynja khulpi tyndong Iyer kiba pynToh 
ia ka bor jingsma ban pynTapher ia kiei kiei kiba don ha 
pyrshah jong u.Da kane ka bor jingsma u bsein u sngewthuh 
thik la kata kaba don hakhmat jong u ka del ka jingbam ne u 
nongshun. Tia kine ki pnat thylliej ka Iyer ka rung sha ka 
khulpi Iyer ha sad shyntur kaba laid belt shaduhjabieng bad 
pynioh ia ka bor jingsngewthuh ia kiei kiei baroh. Kaba phylla 
ka long wat la u bseih u don ka khmut bad ki thiiew khmut 
pynban kim don ia ka bor sma. Ka khnai ne ka japieh ki lah 
ban dem khop khlem khih ha syndah jong u pynban um tip 
ne iohi ba ki don hangta. Kine ki thiiew khmut ki shu long 
tang ki kynja thiiew ban ring bad pynhiar mynsiem katba ka 
bor sma pat ka don ha ka khulpi Iyer ha sad shyntur kaba lah 
ban ai khubor khaladom sha ka jabieng ban trei kam. Ka 
jingwad bniah ka pynshisha ba u thylliej paitpnat u long uba 
donkam eh bad kano kano ka jingmong wat kaba rit eh ruh 
ka lah ban pynTap ia u. 

Hynrei kaba donkam eh ta ngi ban tip janai ka long kaei 
ka jingmyntoi ba ki bsein ki ai ia u briew bad ha kano ka 
rukom ki pyniaid belt faid ryntih ia ki aih ka Mariang. Ban 
sngewthuh ia kane ka phang donkam shuwa ban pynkhuid ia 
ki jingngeit bad jingpyrkhat rim baroh kiba sdien ha ka jabieng 
jongngi pyrshah ia ki bsein. Lym kumta kan jin da la long 
kaba eh sat ba ngin pdiang ia ki jingshisha baroh kiba don ha 
ka. la kane ka jingshisha lah ban pdiang tang da ka dohnud 
bad ki jingmut jingpyrkhat ba thymmai ba ki bsein ki long ki 
paralok jong u briew. 

Ka ri India ka pynmih bam palat 4000 million tons 
shisnem shisnem. Hynrei kaba pynkhuslai ia ki bor 
pyniaid ka long ba 30 na ka 1 00 jong katei ka bam kaba 
pynmih la pynjot da ki khnai bad ki khhjang ki ksiah. Ki 
riewstad ki lap ba shijur ki khnai ki lah ban pynkha pynroi 
haduh 850 tylli ha ka shisnem. Ki bsein pat ki beh thong bad 
bam ia ki bad namar kata ka daw kirn lah ban roi kumba ki 
dei ban roi. Ki riewstad ki lathuh ruh ba ki bseth ki ring bad 
pynhiar mynsiem da ka Iyer tngit carbon dioxide. Kane ka 
fathuh ia ngi ba ki bsein ki long ki nongpynkhuid Iyer tngit ha 
ka mariang. 

Ki riewstad dawai dashin ha ka juk mynta ki lap njh ba 
ka bih bseih ka long ka dawai kaba lah ban pynkoit ia ka 
jin^sang bampong (Homophilia). Nangta ki lap ruh ba ka dawai 
puh bseih kaba bha bad donbortam dei ka bih bseih hi. Kum 
ka jaitbynriew shisyndon ngi la dei ban weng noh ia ki jingngeit 

bieit baroh kiba )a pynngeit ia ngi ba u bseifi u long u jingthaw 
uba kynsha: u nongshun jong u briew. Kha-ma-kha ngi shu 
pynTap ei ia u tang namar ka jingtieng bad jingisaitmat ne 
tang namar ban Toh ia ka snieh ban die. la u lok ngi pynlong 
nongshun katba ia u nongshun ba shisha ngim tip lymne 
ithuh. Ban i'ada ia ki bseift ka sorkar ha ki katto katne ki jylla 
ka buh pyrkhing da ka ain ba ym bit satia ban pyniap thala ia 
ki lymne pynlong mar khaii ia ka snieh jongki. 

Don katto katne pat kiba ngeit ba u bseih u long u 
jingthaw utia buh ingtyrkhong Dad uba pynhiar kput. Ki riewstad 
kiia wad bniah bad pynlong bun ki test ban wad ia kane ka 
jingong la ka long kaha shisha ne em. Ha ka jingwad la sabiit 
ba kane ka jingngeit kain long satia kaba shisha. Ha ri India 
kiba tap puh bseih shisnem shisnem ki kot sha ka 20,000 
ngut katba kiba Tap aksiden kali pat ki long palat 500 ngut 
shisngi. Ka jingiap na ka puh bseih barabor ka mih na ka 
jingleh bymsuithiew ne jingkheih sting ha ka laid ka ieng ne 
ka trei ka ktah. Ka long kaba suk ban lait na ka puh bseih 
tang lada ngi long kiba phikir ha ka laid ka Teng. Khamtam ki 
briew na nongkyndong nalor ba kim phong juti ki laid ngen 
ruh haba dum. Wat haba ki rung iiapoh ki khlaw ki btap kim 
da phikir bha ia ka leit ka wan. Teng teng ki kum Tuh ne kum 
snoh ba ki bseih ki sa Toh ban puh ruma. Haba ngi rung hapoh 
khlaw ngim dei ban klet ban phong juti bad bat u kynja dieng 
duh ha ka kti: namar ka jingsawa kaba ka juti bad u diengduh 
ki pynmih kan pynher Tap ia baroh ki bseih kiba dem ha lynti 



ne ha pyrshah jong phi. Wat kiet ba ki bseth kim dei satia Id 
non^hun u briew hynrei ki patalok bad ki nongpyniakJ rynt^ 
ia ki ah ki kanun ka Mariang. 

Don ruh kiba pynngeit da kaba shu tharai hana ba ki 
mrad bapar kum ka tyrpud, ki hiangbshiah, ki kyrbei, ki reih, 
ki hiangmiang, ki niangmlir bad kiwei ki long kiba don bih 
bad kiba ):)ynmynsaw ia u briew. kiba dei shisyndon ban pyniap 
la ki. Hynrei ka jingwad bniah jong ki riewslad ka Tathuh iangi 
ba kine ki mrad ki don ka bynta kaba khraw iia kaba teh 
•akam bad pynryntih ia ki aih ka Mariang. Katno ngut na ngi 
kiba ju iohi kumno ka hiangiing ka kynrup bad bam ia ki skaih 
bad ki thapbalieh haba ki dem ha kynroh ? Lada ki niangmlir 
ki hiangmiang, ki tyrpud ki hiangbshiah bad ki kyrbei kim 
bam ia ki dkhiew bad ki ksaih ki khhiang bad Ki kruih kan don 
ka jingroi sha ba paiat u pud kiba u briew un shem jingeh ban 
Taleh ia ki. Phi tip kumno ka tyrpud ka leh haba ka bam 
dkhiew ? Ka sei la u thylliej ha madan ba ki dkhiew kin wan 
boi wan rap bad haba ki la snoh bun ka ring pat ia u bad bam 
shngiam ia ki dkhiew baroh. Dei namar kane ka daw ba u 
men khasi u sin thylliej tyrpud’ ia ki briew kiba jrong thylliej 
ban myntoi ia lade. Kawei ka jingshisha kaba ngim dei ban 
klet ka long ba baroh ki jingthaw ba im bakhih ki don la ka 
jong ka jong ka bynta ha kaba buh beit buh ryntih ia Id aih ka 

Mariang, khnang ba Id jingthaw baroh kiba don ha sla manang 

kin san kin piung bad kin suk kin saih. 

LYlVNON€ -16 

Katno da dor u Dieng Sohphan tymmen? 

Ki riewstad kiba la pynlut por bad bor ban wad bniah ia 
ka jingim jong ki jingthaw bairn bakhih ha sla pyrthei ki sakhi 
bad pynshisha ba baroh kine ki jingthaw ki long ki lok u briew 
ha ki bynta bapher bapher jong ka jingim: kiba khlem ma ki 
baroh ki aih ha ka Mariang kin laid dkoh laid kynriang. Ha 
kane ka lynnong pat ngin wad ia ka dor ba shisha jong uwei 
u dieng Sohhphan tymmen khnang ba ngi lah ban sngewthuh 
ia ka dor ba shisha jong ki dieng ki siej kiba don sawdong 
jongngi. Khnang ban loh ia ka jingtip kaba janai ka don ka 
jingia pynshong dor hapdeng uwei u saiantis bad arngut ki 
nongrep bad ia kata ngan wanrah hangne:- 

Bah Ship: Phi kum u riewstad saian Bah Roy, phi lah 
ban ai ha ngi ia ka dor ba shisha jong shitynrai u dieng Sohphan 
tymmen? 

Bah Roy: Ban jubab ia kane ka jingkylli lehse kan 
pynlyngngoh ia kiba bun ban tip ba ka dor jong shitynrai u 
dieng Sohphan tymmen kan long ym duna ia ka 30 lakh 
tyngka. 

Kong Bon: 30 lakh tyngka I Ngam lah ngeit. La u belt 
u jlih bad u heh katno katno ruh un nym shongdor palat ia ka 
5000 tyngka: kata ruh hadien ba phi la ot ne shtah bad 

pynlong dieng sawdong ne lyntang. Ha ki bri jong ngi ha 
nongkyndong ki shu pyut ei bad bam kruift ne pynlong dieng 
pajwa haba don surok. Lada u shongdor shisha tang shipawa 
na katei baroh ki nongkyndong kin deng ksiar shirynieng. 

Bah Roy: Dei hangne kein phi ba ki riewstad kum ma 
ngi ki paw ha ki khmat ki nongkyndong kum ki riewlamwir ne 
riewramia namar ba ngi tip bad Tohi ia kaei kaba ki kim tip ne 
Tohi. Ka jingkheih jingdiah jongngi ks iaid shabar ka sat jong 
ka Jingshemphang jong ki. Ha bun ki khep ngi shah kyniw 
bad hiewbeih hiewbiert ha ki namar ka shemphang bad ka 
kheih ka diah jong ki ka kut tang ha u jylli ka pyrkhat jong ki. 
Ha ka jingshisha wat katei ka dor kaba nga ai ka dang duna 
shibun. 

Kong Bon: Sa kumta lei lei te Bah Roy la lamwir ka 
pyrthei. 

Bah Roy: Baroh ngi peit sha u dieng Sohphan tang kum 
u dieng ym dei ! Ngim don bor ban jngi shabar une u jylli 
pyrkhat. Hato Kong Bon phi tip ne em ba ki dieng ki siej ki dei 
ki tor jong ka Mariang: Ki nongpynmih Iyer oxygen, ka Iyer 
khuid kaba baroh ngi donkam. Naior kane u dieng Sohphan 
tymmen u iada ia ka jingtuid bad jingrong noh jong ka dewlor 
da ki bor jong ka sngi, u Iyer bad u slap. Ki thied jong u Id 
pynskhem ia ka khyndew, ki pynbiang jynhaw urn ia l«i 
Mariang bad ki kynshew urn ha ka ramew. Naior ki soh bad 
ka sboh kaba ki sia jong u ki ai, u ai ruh ka jingtngen ia ka 

khyndew bad ka jaka shong jaka sah ia ki khfiiang ki ksiah 
kiba bat ia ka jingiaid ryntih ha ka Mariang. Nalor ki kynja 
hiut kiba snoh ha u bad ki kynja syntiew dieng kiba sdien ha 
ka met jong u; u long aih u nongbsa jong ki sim ki mrad ki 
mreng bad u nong ai jaka shong jaka sah ia ki sim ki mtad. 
Phi tip kong katno dei ban pynlut lada dei ban shna da u 
briew ia kine kiei kiei baroh? 

Kong Bon: Kata te kaba phylla phi Bah Roy. 

Bah Roy: Nalor ba u ai jingbam ia u briew bad u mrad, 
ki sim bad ki khfiiang ki ksiah kaba lah ban shong dor da ki 
lakh tyngka ha ka 100 snem; u don ruh ia ka bor ban 
pynsngem, pyntngen, pynbiang jynhaw urn bad kynshew urn 
ha ramew. Lada yn kheih ruh ia ka dor jong ka bor i'ada ia ka 
jingtwa bad jingrong noh ia ka dewlor da kiwei pat ki bor ka 
Mariang, tang ka dor jong kane kam duna ia ka 1 1 lakh tyngka. 
Shuh shuh u dieng Sohphan Tymmen u don ka bor ban ai 
jaka rieh ia ki sim ki doh, ki khfiiang ki ksiah bad ki mrad ki 
mreng bad lada kheifi ia ka dor jong ka ym duna ia ka 5 lakh 
tyngka ha ka 100 snem. Kaba kham kongsan ba ngin tip ka 
long b,.. u Dieng Sohphan tymmen u pynmih ia ka Iyer khukJ 
oxygen bad kjit ia ka Iyer jakhlia Carbon dioxide na ka Mariang 
bad lada kheih ia ka dor jong kane ha kalOO snem kan ym 
duna ia ka 1 0 lakh tyngka; kata ruh khlem da kheifi lang ia ka 
sboh ba ki sla jong u ki pynmih ne ia ka dor jong ka metbah 
bad ki tnad jong u kiba lah ban pynmih ki rishot bad ki lyntang 
ba bha eh. 

Bah Ship: Kane ka jingkhein jong phi te Bah Roy kan 
pynlamwir ia baroh bad nga sngewthuh ba pleng ngl kum ki 
new madan ngim kot bor ban sngewthuh ia ka dor ba shisha. 

Bah Roy: la kata Bah Ship nga tip skhem namar ha 
bun ki teng nga shah kynteit ha ki nongkyndong naniar ki 
ngeit ba ngi ki banang bastad ngi shu kren tang lait jynhaw. 
Hynrei kaba nga don ban phalang jingmut ha phi ka long 
kumno ban bsap bad pynrung ia ka mynsienr* hiewkor ia ki 
dieng ki siej. Ha kajuh ka por nga lamynjur ruh bad phi ba ka 
dor dieng ka Tapher katkum ki jaka bad ia kata ruh la kheifi 
tang ia ka dor jong u metbah uba tah ban long lyntang ne 
diengsawdong. la kane kawei ka jingshisha ym del ban klet 
ba ki dieng harud surok ki ai jingtngen ia ki nongleit nongwan 
katba ki dieng ha ki hat ki Tew ki kjit ia ka iyer jakhlia bad 
nguid ia ka jingsawa katba ki dieng harud wah bad ha ki 
sharing lum pat ki bat ia ka khyndew ba kan nym tuid ne twa 
da kaba khanglad ruh ia ka um ban rong noh ia ka dewlor 
kaba don ka bor sei bor pynmih kaba tong ka atiar ba donkam 
eh jong u briew. 

Lehse lyngba katei ka jingi'akren bad jingTaphylliew 
jingmut ngi Toh ka jubab kaba biang ia ka dor ba shisha jong 
uwei u dieng Sohphan tymmen. Mynta ngi sngewthuh ruh ba 
ki dieng ki siej pleng ki dei ki tor jong ka Mariang kiba pynmih 
ia ka Iyer khuid oxygen bad kiba kjit ia ka Iyer jakhlia Carbon 
dioxide, ki nongnguid jingsawa, ki nongpynlang sboh, ki 
nongbat nongteh jong ka dewlor bad ki nongpynryntih ia ka 

jihgshii jihgkhrfat ha ka Marlang. ka pyrthei k& lynga ka pisa 
kumrib yn Taleh pyrshah ia ka l^er jakhlia (air pollution) bad 
ka flngsawa (noise [dilution) kiba bymgem ia ka jingim jong 
Ki jingpynlong baroh ha ka Marian^: ki riewstad ki lap ba ka 
don tang kawai ka jubab bad kata ka bng ban sumar bad 
pynroi,ia ki diang ki 6iej. 


LYIVMOIVG- 17 

Kael Ka pollution? 


Ka dikshonari ka batai ba ka kyntien 'pollution' ha ka 
pharang ka mut.ka jingpynjaboh, ka jingpynjakhlia, ka 
(ingpynkhldh, ka jingpynmilai, ka jingpynkhm bad kumba ter 
ter. Ka jingmut kaba thikna jong kane ka kyntien ka long ba 
ia kaei kaei kaba khuid, kaba bha, kaba itynnad ia pynjaboh 
jabaih haduh'ba ka la poi sha u pud ban pynmynsaw ia ka 
jingim jong ki jingpynibng baroh kiba don ha ka mariang. Ki 
don bun^jait ki jiiigpynjakhlia ha ka mariang kiba long ka 
jifigmyriibw fa ka jingim' jong ki jingpynlong baroh kum ka 
jingpynjaboh ia ka Iyer (air pollution), ka jingpynjakhlia ia ki 
urn'ki wah (w«ibr pollution) bad ka jingbym ai lad ia ka jingjai- 

jai ban don ha ka mariang da ki jingsawa (noise pollution) 
bad ka jingpynklim ia ka khyndew da ki met ba long bih bad 
long nongwei ha ka. 

Phi ju mutdur kumno ka sla pyrthei ka paw ha ki khmat 
jong u nongher haw-haw katba u nang ngam jylliew ha ki 
thwei jong ka ? Ki astronauts ki iathuh ba ka pyrthei mariang 
haba ki peit na ki jingjylliew ka haw-haw ka paw kum ka bol 
kaba sawbthuh kaba jngi ia lade ha ki lynter bad pyngkiang 
jong ki lyoh ba phyrnai bad ba itynnad. Katno ki i'apbieit ban 
peit ia ka na jngai ! Hynrei phi ju mutdur pat kumno kitei ki juh 
ki nongher haw haw kin iohi lada ki hiar shajan ka nongbah 
Bombay n'e Calcutta ? Kin iohi ia ki 40.000 tylli ki karkhana 
ba pynmih tdem i'ong miet la bad sngi na |<i atoskhana jong 
ki, kiba dap da ki pui pui met bih suda kiba lah ban pyniap op 
ia ki shisyndon. 

Katba ngi nang pule ia ka geography la iathuh ia ngi ba 
ia ka pyrthei la tawiar da ka haw haw ba ngi khot atmos- 
phere bad tang hapoh une u jylli ba ka Iyer oxygen bad ki 
jynhaw um ba ai jingim ki don. Ha kine ki jynhaw um la khleh 
lang bun jait kiwei pat ki kynja Iyer bha ba ngi tip kum ka 
Nytrogen, Ka Argon, ka Carbon Dioxide, Ka Hydrogen, Ka 
Neon, Ka Belium ezone bad kiwei bad ia kane ka jinglong 
kaba don ha ka Mariang la pyndap pynbiang bad pynskhem 
da ki snem bad ki rta khnang ba ki kynja ba im bakhih baroh 
kiba don ha ka kin sei, kin san bad kin plung ha ka jinglong 
kawei. Hynrei u bynriew da ka jingshem buit stad jong u, u la 

pyrshang bad pynlang ia kiwei pat ki hajar jait met bih kiba 
ym tang ki pynjakhlia bad pynjaboh ia ka pyrthei hynrei kiba 
wanrah ruh ia ka jingmynsaw bad jingtriem ia ki kynja bairn 
bakhih baroh ha ka Mariang. 

Lada ka long shisha kumta la dei ia ngi ban Toh Ta ka 
jingsngewthuh ba janai shaphang ka ‘air pollution’ ne ka 
jingpynjakhlia ia ka Iyer kaba byrngem katne ia ka jingim 
jong ki jingpynlong baroh ha ka Mariang. l-ladien W jingwad 
bniah ba sani hapoh kine ki arphew san snem da ki riewstad, 
la sabut ba u briew lyngba ka saian bad technology u pynlang 
bun bah ki Iyer jakhlia ba long bih ha ka Mariang: kiba wanrah 
ia ki khyllah jait jingpang ia u bynriew bad ia ki jingpynlong 
baroh kiba don ha ka : kiba ka medical saian hi kam kotbor 
ban shemphang. Katba kine ki Iyer bih ki nang tang ha ka 
pyrthei ka mariang ka Iyer oxygen pat ka nang duna duna ha 
ka met u briew ba kane ka pateng bynriew kaba mynta ka sa 
Toh ki jingpang tor ba har rukom kum ka jyrhoh sahiaw, ka 
jingpang khmat, ka jingpang ryndang, ka jingpang khmut bad 
kiwei: namar ba ki ring bad pynhiar mynsiem ia kine ki Iyer 
bih kiba ka jingstad saian bad technology ka pynmih. 

Haba ngi phai pat shaphang u slap: u briew bad ka pyrthei 
ka mariang ki ap bad khmih lynti ba un hap ban pyntngen 
bad pynjai-jai. Katba mynta pat une u jingkyrkhu u kylla long 
pynban u nongpynjot bad nongpynjynjar sat jong ka Mariang 
bad ki jingpynlong baroh kiba don ha ka. Ha ka jaka ba un 
long u nongpyntngen bad u nongai jingim, uba pynkhuid ia ki 

jakhlia bad nongkyrshan ia ki jingpynlong ba im bakhih: u bet 
pynban da ka bih bad ka jingiap ha ki jingthaw kiba don ha 
sla mariang. Haba kumta, hangno kein ka lawei jong ki 
jingthaw bairn bakhih ka sdien ! Khlem artatien ki leng ha 
tmier jong ka jingsyier bad jingartatien: ba u bynriew u kylla 
long nongshun jong ki jingpynjong baroh da ka jingstad bad 
jingshem buit shem lynti stad jong u. Mynwei ka umsiap ka 
long kaba khuid ba suba ban bam ban dih katba mynta kala 
kylla bih. Hyndai u slap u pynkoit pynkhiah krat ia ki briew 
bad ki jingthaw baroh katba mynta pat u pynlyndum ia ki 
khlieh, u pynsynlen ia ki lum bad u thang ia ki jingthung ki 
jingtep. Kane ka long namar ba ki hajar phewhajar ton ki 
Idem bih kiba mih na ki kor ki bor bad ki karkhana ki kynton 
erbih erjakhlia ha ka pyrthei (atmosphere).Haba ki symboh 
slap ki ia shut bad takhuh bad kine ki phngit bin bin sulphur 
dioxide ka umsiap ka kylla sulphuric acid: kaba don ka bor 
ban thang bad bam duh ia ki jingthung jingtep ha ka dur jong 
ka khlam ka tram. U Slap sulphuric acid u khlaih bor haduh 
ba u lah ban bam ia ki i'ing lape dewbilat bad pynsarang ia ka 
nar: khamtam eh ia ki sainar electric, sainar telephone bad 
nar rail. 

Hato kane ka jingshem ki riewstad kam pyntriem ia ngi 
na khlieh ha kjat bad Tohi da la ki khmat ba ngi ieng ha tmier 
jong ka riat bah jingim 7 Ki riewstad ki lap ba tang naduh ka 
snem 1 970 haduh mynta ki karkhana ha ka pyrthei ki pynmih 
t^em jakhlia Carbon dioxide ha ka mariang haduh kumba 

1200 klurton shisnem shisnem. Mynta ki ong ba ka Mariang 
ryngkat bad ki jingpynlong baroh ki don ha ka jingma namar 
ba ka don ka jingor pait ha ka Ozone layer kaba lada ia ka 
pyrthei na ka jingtynrah jong ki bor kjat sngi ultra-violet kiba 
long ka jingmynsaw ia ka pyrthei bad ki jingpynlong baroh 
bad ki riewstad jong ka pyrthei ki ia lum ki iaiang kumno ban 
Tada na kane lym kumta kaba kut jong ki jingpynlong baroh 
ha ka Mariang kan wan. Une u met bneng uba dap da ka 
jingim bad jingkmen un long thylli lymda u briew u kyndit 
bynriew ha ka por kaba biang. 

Ha ka report kyllum jong ka pyrthei la Tathuh ba u briew 
u nangTaid shaphrang ha ka saian bad technology ryngkat ki 
jingtip buit thymmai kiba khlem don jingkut. Lada u bynriew u 
nang pynroi ia ki kharkhana bad nang pynbit ia lade ha ka 
jingioh jingkot bad jingsuk, ha kaba kut ka 2000 snem ka 
erbih etjakhlia carbon dioxide kan lang saw-shah ha ka pyrthei 
ka mariang (atmosphere) ban ia kaba long mynta. Hato phi ju 
mutdur aiu pat ka ban mih nangne ? Ki jaka kiba khriat jong 
ka pyrthei kin kham syaid bad ki jaka kiba shit pat kin khluit 
tar. Lada kata ka por ka jia ka jingma ba khraw ka ap kmang 
ia une u met bneng. Ki riewstad ki i'athuh ba lada ka jingshit 
jingkhriat ka kiew tang 5 degree tarn na kaba ka pyrthei ka 
loh mynta, ka ior bad u thah kiba phong pangsngiat ha ki 
kliar lum Makashang bad jong ki Alps kin tuid bad um hin 
bad kin wanrah ka jingshlei um kaba ka history jong u bynriew 
kam pat ju bna bad ia ki nongbah baroh kiba don ha ki rud 

wah rud duriaw yn nguid tylli ia ki. Hynrei shuwa ba kaba 
kum kane ka apot sepsngi kan jia ia ka pyrthei la khmih lynti 
ba ki bor jong ka pyrthei kin sngewthuh bad kyndit bynriew. 
Hynrei lada u bynriew uba bat ia kine ki bor um patiaw bad u 
Tai im bym suitniew; ka jingjot bad jingTap kan lap kyndit ia 
kane ka pateng bynriew hapdeng jong kine ki khyndiat snem 
ki ban wan. Lada kumta, hato kam long ka jingstad ba u 
bynriew un khan un sawar da kino ki lad un khanglad ia kane 
ka jingjot bakhraw ka ban lap shen ia u ? Shisyndon ki bor 
synshar jong ka pyrthei ki dei ban ia tylli bad ia mir jingmut 
kawei ban nym ailad shuh ba ki erbih erjakhlia kin nang ?ai 
kynton ha ka pyrthei ka mariang (atmosphere), la ki karkhana 
dei ban pynduna bad ia ka tdem erbih erjakhlia baroh kiba 
mih na ki dei ban khang lad syndon ban tpid ha ka atmos- 
phere khlem jingsumar bad jingteh lakam. Ki briew ki la dei 
ban thung kham bun ki dieng ki siej bad sumar kham pyrkhing 
ia ka jingpynduh ia ki khlaw ki btap. Hynrei lada u bynriew u 
kuman bad um patiaw ha la ka jingsarong bad ka jingkhwan 
lalot ka nangroi ka nangjyllei ha u, khlem artatien ka jingjot 
kan lap bad bam duh ia ki jingpynlong baroh ha ka Mariang. 
Shisyndon ki bor sorkar jong ka pyrthei kin lamir jingmut kawei 
ban nym ailad shuh ban shna ne pynmih la ki tiar pynmih 
erbih kiba long nongwei ha ka Mariang. Kumjuh ruh ia ki dawai 
dashin kiba long met nongwei kum ka DDT shisyndon dei 
ban pynduh bad wad buit da kiwei pat ki kyi ija met kiba don 
ha ka Mariang kiba lah ban Taleh pyrshah ia ki kain pyrjong. 

Ka jingkylli kaba mih nangne ka long - haduh katno ki 
dieng ki siej ki lah ban iada ia ka Mariang na ka pollution? Ki 
dieng ki siej ym tang ba ki lah ban iada na ka air pollution 
namar ba ki Kjit ia ka Carbon Dioxide ban pynmih ia ka Oxy- 
gen; ki lah ruh ban iada ia ka jingtuid jong ka sulphur dioxide 
bad ka nitrogen ha ka Mariang. Ki riewstad ki i'athuh ba ki 
dieng ki siej bad ki khlaw kt btap ki lah ban pynduna haduh 
60 na ka 100 jong ka Iyer jakhlia kaba don ha ka haw haw. 
Uwei u dieng bah u lah ban nguid ne kjit haduh arton shiteng 
ka Iyer carbon dioxide ha ka shikynta katba u lah pat ban 
pynmih Iyer khuid oxygen haduh arton ha ka shikynta. Ngi 
im ha ki ia jong ki kali ki motor kiba pynsuk pynaram ia ngi. 
Hato phi ju tip ba kawei ka kali ha ka shi second ka pynmih 
ka tdem petrol kaba iaryngkat shi hajar tylli ki sikret ! ATu kan 
jia ia ka pyrthei ka mariang Iada katne spah hajar milian ki 
kali ki iai pynmih ia kane ka Iyer jakhlia ! Hato u briew un don 
da kawei pat ka lad ban hiah ia ki motor ki kali ? Namar kata 
ki dieng ki long ki lok ba kynsai tarn jong u briew kiba lah ruh 
ban nguid ia ka jingsawa (noise pollution) bad ban pyllait ia ki 
briew .nakajingpangjongka. Phi juiohibakitoki briew kiba 
wan na ki nongbah ki shait kren jam eh? Phi tip ka daw 
balei ? Namar ba ki wan na ki jaka ba jur ka jingsawa bad 
kane ka kylla long kum ka jingpang ha ki ba kirn nang shuh 
ban kren mian mian. Wat la ki don tang arngut ne iaingut ka 
jingsawa pat kaba ki pynmih ka la long kum ka hat ka Tew. 

Nalor kitei ar ki pollution ne jingpynjakhlia ha ka Mariang 



91 


ka don ruh sa ka water pollution da kaba pyntuid ia ki jaboh 
jabaifi na ki karkhana bad da kaba tap ia ki met bib ha ka 
khyndew ne bret ha duriaw. Kine ruh ki long ka jingmynsaw 
kaba khraw la ki kynja baim bakhih. Khamtam lei lei ha kane 
ka juk bun ki wah kiba ngim leth shuh ban dih um bad baroh ki 
jinglhaw kiba im ha ki wat lada kim i'ap duh, ki long kiba pang 
ba swai kiba pynrnynsaw ia ka jingim u briew lada u bam ia 
ki. Katne ka Mariang ryngkart ki jingpynlong baroh kiba don 
ha ka ki rriad ia kane ka apot tang namar ba ka jingkhwan 
jingialot kyrthop ka tyllep la ka iingim u briew. 

Ka jubab halor kitei baroh ka long lada u bynriew shityllup 
ka pyrthei u kyiia kaba rnut na kaba pynjot la ki khlaw ki btap 
bad pynlang ia ki jakhlia jakhlait ha ka Mariang bad ka jubab 
kaba kongsan tarn ban pyllait na ka jingmajcaba ap ka long 
tang da kaba ngi thung kham bun shuh shuh ki dieng bad 
sumar pyrkhing ia ki khlaw ki btap. Ngim dei ban klet ba ki 
dieng ki siej ki ai ia ngi san tyili ki jingkyrkhu kiba ym don 
mano mano ba lah ban ai bad kita ki long 

1 . Ki ai ia ngi ki soh ki pai bad ka bam ka dih. 

2. Ki ai ia ngi ki dieng thang ban shet ban tiew bad ki 
lyntang ki thaboh ba ngin thaw iing thawsem. 

3. Ki ai ia ngi ki ksai ban thaifi ban thir bad ki jaifi ki nep 
ba ngin kup ba ngin phong. 

4. Ki ai ia ngi ki jingbam ia ki mrad ki mreng bad ki 
jingdup jingri, ki khniang ki ksiah bad ki sim ki doh. 

5. Ki long ki nongiada bad nongbat nongsumar ia ka 
khyndew na ka jingshoh bad jingkit jong kiwei pat ki bor jong 
ka Mariang. Ki long ruh ki nongpynbiang jynhaw um, ki 
nongpynkhutd Iyer, ki nongpyndap Iyer khuid, ki nongnguid 
jingsawa, ki nongpynryntih ia ka jingshit jingkhriat bad ki 
nongtan jong ka sulphuric acid bad carbon dioxide kiba lah 
ban shoh bad pynjakhlia ia ka Mariang. 


LYlVlVOIVG-18 

Ki Thiongum bad ki Wahduit 


Shuwa ba ngin ia tai ia kane ka phang kaba long ka 
metbah jong ka ri bad ka jaitbynriew, to ngin ia shahshkor 
khyndiat iaka jingia phylliew jingmut hapdeng arngut ki 
tymmen kiba ia kiew leit bam Iyer ha kliar u Lum Shyllong:- 

Da kaba pynkhrai dohiap ki poi tiap ha klir. 

Kong Bon: (Haba I peit sawdong u Lum Shyllong) Ade, 
sngew laitksuid ! Ngam pat ju mad kum kata ka Iyer ba 
shngiam. Wow! ka jingitynnad jong k* pahar lum bad ki 
lawbniap.Ade ! ka Sor Shyllong kum ka pliang ksiar ha pneh 
ka Mariang, ki pyndap shoih.ia ki khulpi ka dohnud jongnga. 

Bah Ship: (Da kaba kdew ia ka Wah UmTam) Peit Kong 
Bon, ka thie ka wah UmTam kumno ka khun khongwaih 



93 


itynnad sat lyngba ki padun bad ki lawbniap. Don ri kum ka 
ri jongngi ha snieh pyrthei ! 

Kong Bon : Hyndai ki ong hana ba u Lum Shyllong u 
dei u Lum ba shong ki Blei ! Nangne em ka mih ka khana U 
Sier Lapalang ! Ka Umiew bad ka Umngot ! U long em ka 
thymmei jong ki umpohliew bad ki wahduit bym ju rngad ! 

Bah Ship: Mynwei phi Kong Bon, I Mei I ju iathuh khana 
ba kawei pa kawei ka dong jong ka Sor Shyllong ka don la ki 
pung, ki pukri bad ki um shyngiar. Pahuh pahai ki ioh ka 
umbam umdih, um sail um khlieng ' Hynrei mynta pat shano 
baroh ki la rngai ! 

Kong Bon: (Pynbud) Lei lei naduh ba la ioh ka um sorkan 
umkor, ka kylla long ka sbnong ryngkhiang; kaba shitom sat 
tang ban ioh ka umbam uiTidih ruh. Phi ju iohi em kumno ki 
pynieng lain ia ki tin ha ki kor ? 

Bah Ship: Ym dei Kong Bon tang ka Sor Shyllong, ka 
ti jong ka umpohliew bad ki Wahduit- byrh ju rngad; Ka ri 
Khasi hi baroh kawei, ka ri ba la kyrkhu. Phi iohi em ba wat 
kito ki pung ki pukri bad ki um shyngiar kiba ngi ju ia sum ia 
sleh dang khynnah kim don shuh ! 

Kong Bon: Ka dei ban don ka daw Bah Ship lym kumta 
ki pung ki pukri bad umshyngiar kim ju rngat hi. Shisyndon la 
dei ban wad ia ka daw bad khyllie biang ia kito ki Wahduit 
bad ki Umpohliew. 

Lehse kane ka jingTaphylliew jingmut jong kine ki tymmen 
ka plie wang ia ki khyrdop ka pyrkhat jong ngi ban sngewthuh 
khambha ia ka phang kaba ngin ia kren. Ym don ba lah ban 
len ba ki tiongum ki dei ki budium jong ka jaitbynriew bad ka 
thymmei jingim jong ka ri baroh kawei. Khlem ka um ka jingim 
kan kynriah noh na ki lyngkha ki risai ki jong ngi. Baroh kiei 
kiei kiba don sawdong jong ngi kin swai kin tyrkhong bad ka 
khyndew kan lyngki bad duh noh ia ka bor sei bor pynmih 
jong ka baroh. Ngi long kiba donbok ba nabr ba ngi don kyrhai 
ki um ki wah ngi ioh kyrhai ruh u slap uba bsa um bad pyntngen 
ia ki jingthung jingtep. Ka jingkylli kaba don ha khmat jong 
ngi mynta ka long kumno ngin ri ia kine ki um ki wah ba kin 
nym rngat nym ryngkhiang haba ki lum ki wah kiba tap da ki 
khlaw kiba rben bad itynnad la pynlyngkhuid ? Mano shuh 
keif) ban tan ban kynshew ia ka um haba ki dieng ki stej kirn 
don shuh ? Katba nang wan ki sngi ki umpohliew bad ki wahduit 
ki la nang snai ki la nang rngad bad ki pung ki pukri ki la nang 
jah mgai na ki shnong ki thaw jong ngi. Hooid, wat ki wah ki 
la sdang ban sti bad ki bir ki la lylla ryngkew ! Mano ban wad 
ban k: /Hie ia ka daw jong kine baroh ? 

Ki riewstad jong ka mariang ki i'athuh ba ka dawbah 
jong ka jingrngad bad jingtyrkhong jong ki um ki wah ka long 
namar ka jingleh torti jong u bynriew ia ki khlaw ki btap. Ban 
Toh ka um kaba iai kyrsoi bad bym ju rngad dei ban don ka 
khlaw kaba kynshew um bad bsa ia ka. Lada ia ki khlaw ki 
btap bad ki dieng ki siej la pynkhyllem lut khlem artatien ka 

khyndew kan tyrkhong namar ia ka urn slap kaba hap ym 
don shuh ki nongtan ki nongkynshew. Haba ka khyndew ka 
la tyrkhong, kiwei pat ki bor jong ka Mariang kum u slap, ka 
Iyer bad ka sngi kin shoh bad kit lut ia ka dewlor baroh. Haba 
ka dewlor kaba long ka nongsei nongpynmih kam don shuh, 
ki dieng ki siej kin truih bad Ikuih namar ka khyndew ka la 
kyila ksang kylla tap. Ban i'oh ki tyllong urn bym ju rngad, 
namar kata, dei ban ri ia ki khlaw kiba don sawdong jong ki 
tiong urn. Ki riewstad ki ju ong, ‘Bha ba sumar ban ia ka ban 
pynkoif bad namar kata, ban iada ia ki tiong um donkam ban 
sumar la ki khlaw ki btap baroh kiba don sawdong ki tiongum. 
Lada don pal ki tiong um kiba ia ki khlaw ki btap la pynkhyllem 
iut, shisyndon dei ban thung dieng: ban khang lad ba kin 
nym rngad ne swai. 

Ka ri jongngi ka long ka ri jong ki khlaw ki btap, ka ri 
jong u slap ka Iyer; ia katta ruh ka don ka jingkynduh um 
kaba jur ha ki por rang por rkhiang. Suki bad irat ki umpohliew 
bad ki wahduit ki sdang ban ran ban rngad namar ka jingleh 
torti ia ki khlaw ki btap bad ka jinglushia palat ia ki lum ki 
wah. Ka jingsnai jingswal jong ki um ki wah ka long ka 
jingmaham ia kane ka pateng ba pgi im ba Iada ngim patiaw 
bad suidniew ai'u ba ka Mariang ka kren; shisien ka sngi ngin 
lap ba ka um kan long ka mar kaba kyrduh oh ha.ka ri jong 
ngi. Ki lyngkha ki risai kin kylla shrah kin kylla lyngki; Ka ri 
jong ka dud bad ka ngap kan kylla long ka ri kaba tyrkhong 
bad lyngki. Hangta ngin babe lehnohei ynda ngi tohi ba ki 

lyngkha ki baden kim pynmih khaw pynmih kba shuh bad ba 
ki brisoh brikwai kiba long ka jingim bad jingkmen la kjap da 
ka khlam da ka tram. 

Hynrel lada ngi angnud bad khmih lynti ba ka rep ka 
riang bad ka trei ka ktah kan nang roi parum pareh bad ba ka 
iawei kan Tai kmen bad phuhmat, ka khot ia baroh ban kyndit 
bynriew na ka jingbuaid jyndei jong ka lalot khlem pyrkhat. 
Haba ki khlaw ki btap kim don shuh, kiba long ki nongteh 
nongsumar jong ka dewlor, shisnem shisnem da ka jingsaid 
jong u siap yn kit noh kumba shi million ton. Man ba ngi iohi 
ba ka umsaw ka lyngkien sak ha ki wahbah bad ki wah rit 
bad ba ki tuid arsut sha ri thor, ki riewpyrkhat ki sngewthuh 
ba ka ri jongngi ka duh ia ka sboh ka sbur bad ka dewlor 
shisnem shisnem kan nym duna da ki hajar millfon klur tyngka. 
Hynrei kaba kham sngewsih shuh shuh ka iong ba wat lada 
ngi don eh ka spah ban thied ngin nym lah shuh ban ioh ia 
ka dewlor ba la duh. Ai ba ngin sngewthuh ba ka jingpyn- 
khyllem pathar jong ngi ia ki khlaw ki btap ym tang ba ki 
pung, ki pukri bad ki wahduit kin swai kin rngad, ngin duh 
junom ia ka dewlor kaba long ka jingai sbun ba kortam jong 
ka Mariang ha u bynriew. 

Da la ki khmat ngi Tohi bad da la ki shkor ngi Tohsngew 
kumno ki kshaid ki byrthen bad kumno ki wah ki byrngem ha 
ka por lyiur bad kumno pat ki en ki kynjah jar jar ha ka por 
TIang. Ka daw jong kane ka long namar ba ngi la duh bun ki 
khlaw naduh kata ka por saiRnar ha Synrang Jyrteh, 

Mawsynram, Myitiem, Nongkrem, Nartiang bad kumta ter ter. 
Ha kine ki snem pat ngi la duh khambun ki khlaw ha ka 
jinglalot bad khwan spah. Ka Social Forestry, ha ka 
jingpyrshang barit, ka la sdang ban thung dieng bad 
pynjyrngem biang hynrei tymda u paitbah ka ri u shim ia ka 
jingkit khlieh ha lade; kan jin da la long kaba eh ba ka ri jong 
ngi kan Vohi pat ia kito ki khlaw ki btap kiba la jah noh. Lada 
baroh ngi angnud ba ka tawei jong ka ri bad ka jaitbynriew 
kan phuh kan phieng; ka kamram ba kyntang jong kane ka 
pateng ka long ba nalor ba ngi Tada ia kine ki khlaw ki btap 
kiba dang sah, ngin pyndeng pynkup ia ka ri baroh kawei da 
ki khlaw ba jngum. Ka Mariang ka khroh ia ngi da ka sur ba 
jem bad ba myllung ban iarap bad sngewiem ia ka: namar, da 
kaba ngi iarap bad sngewiem ia ka, ngi sngawlem bad iarap 
ia lade hi bad ia ka pateng ka ban dang wan. 

tJ iSAIPVlVWill 


Ka mariang, ka kmie jong ki jingpynlong baroh ha ka 
pyrthei matiang; ka ud ka Tam ka khuslai: ba u briew u la 
pynkit shirynjaih ki jingmong ha ka. Ka tiot, ka sngewsih: Ka 
wad jlngiarap bad jingsngewlem na u. Ka sngewthuh shai 
kdar ba ka jingkhwan bad jinglalot kin nangroi ha u bynriew 
katba ma u pat urn sngewthuh ba, katba kane ka jingkhwan 
bad jinglalot ka nangroi; katta ka jinglynsher jong u ia ka 
Mariang ka nang jur. Mynta ka khot kyrkieh la un shahshkor 
bad sngewsynei ne em ia ka jingTam jingud ba jar jar jong ka 
shuwa ba ka por kan dier noh. Ka Mariang ka don kane ban 
pasiaw ha ki tyndong shkor ka jingpyrkhat jong u, "Khun, nga 
la mong bad nga la tiod bad nga don ha tmier ka jingTap, 
mano ban khytlie bad ban sopspaih ia kine ki jingmong ba 
nga bah ! Phi dang kwah ne em khun ba ngan long ka kmie 
kaba peit ba sumar, ba bsa ba aibuih ia phi bad ia ki 
jingpynlong baroh ha sla mariang ? Balei phi mynthi phi 
kuman bad phi ieh bym suidhiew ia ka jingTam jingud jong 
nga ? Hato phim sngewthuh mo khun bad phim kwah mo ban 
shahshkor ia kaei kaba nga pasiaw jar jar ha phi ? Phi Tohi ne 
em khun ba sa tang 50 ne 60 snem duh phin jngi ha ki 
umksang ka jingbym kyrmen T Mynta ka Mariang ka dang 
khroh ka dang ud pynban ka dohnud khwan dohnud lalot jong 
u kam patiaw satia; i kumba ki shkor ki set kyllut, ki khmat ki 
kup syrdeng bad ka jabieng ka bthi. Shen shen ka por kan 

lathuh ba ka jingsarong jong u ha ka saian bad technology 
kin dung kura ia u hi haba um poi pyrkhat. Ki ling paki dulan 
kiba u ju sngewmeng sngewsarong, ki karkhana kiba u 
shaniah ba ki long ka bor jong u kin belerong bad kyrtoh 
lyndet. Ki jingshem huit thymmai ha ka saian bad literature 
kin phyrnop ia u hi sha ki thwei jong ka jingbym kyrmen bad 
ki jingshem buit bakhraw kiba u ju riiewkor kin long nongshun 
pyrshah la u. 

Wat ai ba u bynriew un sngewsarong ba ula jop ia ki 
haw-haw. u ia luhroit ia ki bneng, u la ngam sha ki hiamra 
jong ka duriaw bad u la tip lut la ki bhoih jong ka ramew; 
hynrei to ai ba un sngewsarong tang ia kane kawei ba mynta 
u la sdang iaid kum u briew ha sla mariang. Ka Mahajendaro 
bad ka Babylon ki pyi1a na ngen ka ‘lem la byrhiuh ka history 
da ka jingmaham ba sngewngiew-“Phi ruh phin rngai kum 
ma ngi lada phi sngewsarong bad phim shahshkor aiu ka 
Mariang ka kren ka pasiaw haphi.” 

Ka por ka dang don sa tang khyndiat eh lada u 
bynriew u kylla kaba mut bad u shahshkor ia ka jingpasiaw 
ba jar jar jong ka - "Burom bad niewkor ia ki ain ki kanun ba 
nga la buh khnang ba sa shisien pat ngan koit ngan khiah 
krad bad kynther ia baroh ki jingmong rynjain kiba phi la pynkit 
pynbah halor ka met jongnga; lada phi kwah shisha ia nga 
ban long ka kmie kaba ieit, kaba sbun bad kaba pyndap 
pynbiang ia ki jingdonkam jongphi baroh: da kaba kyrsan- 
rngiew pat ia phi sha ka jingkoit jingkhiah krad bad jingkmen 

sa shihajar snem. Hynrei lada phi kheih dewthala ia ki kyntien 
kiba nga la khlei bad pasiaw haphi, khlem artatien phin sa 
babe dier por ” 

Ngi don, namar kata, ka jingkit khlieh ba kyntang ban 
pyndep ia la ka kamram; lada ngi kwah ban im ha ka jingsuk 
bad jingkmen. Ban Tohi ia ka lawei kaba phyrnai nyngkong 
ngi dei ban ia suk bad ka mynta. Ka mynsiem khwan lalot da 
kaba lute bad pynjot ia ka Mariang ka dei ban leit noh. Ka 
Mariang ka kwah ba u bynriew un long uba jai>jai bad ba 
adkar: ka jingim kaba shemphang kumno ban im ha ka 
jingVasuk bad baroh ki jingpynlong ha ka Mariang: kiba dawa 
ia ka juh ka hok nongkynti ban im ban khih bad ban ia kmen 
lang. U bynriew tang da lade hi urn lah ban long uba suk bad 
ba kmen ha sla mariang. Lada um kwah ban sngewthuh ia 
kane, un khot ha lade ia ki jingjynjar kiba khlem don jingkut 
jingsdang. Ka Mariang ka tyrwa sngewbha la ka jingkmen 
bad jingkyrmen ryngkat ka jingkoit jingkhiah bad jingdap biang 
lada u bynriew u pdiang hun mynsiem bad shah shkor da ka 
dohnud kaba sngewhun ia kaei kaba ka Mariang ka kren bad 
pasiaw jar jar hau. 

